ஒரு கிலோ வெங்காயம்  9 வெள்ளியா?

சந்திரசேகர், ஈப்போ

சமையலுக்குப் பயன்படுத்தப்படும் குறிப்பாக இந்தியாவிலிருந்து இறக்குமதி செய்யப்படும் வெங்காயத்தின் விலை அதிகமாக உள்ளது குறித்து வியாபா ரிகளும் பயனீட்டாளர்களும் குழப்பத்தில் மூழ்கியுள்ளனர்.இந்தியர்களில் பெரும்பாலோர் இந்தியாவிலிருந்து இறக்குமதி செய்யப்படும் வெங்காயத்தை வாங்குகின்றனர். இதற்கு காரணம் அதன் தரம் உயர்ந்திருப்பதோடு அதன் சுவை தனித்தன்மை கொண்டதாக உள்ளது. ஆனால், இந்தியாவி லிருந்து இறக்குமதி செய்யப் படும் வெங்காயத்திற்கு தட்டுப்பாடு ஏற்பட்டுள்ளது.

இங்குள்ள  சூப்பர் கிந்தா மார்க்கெட்டில் மேற்கொள்ளப் பட்ட ஆய்வில் பெரும்பாலான வியாபாரிகள் இந்திய வெங்காயத்திற்கு கிராக்கி அதிகமாக உள்ளது என்பதை ஒப்புக் கொண்டனர். முன்பு கிலோ 3 வெள்ளிக்கு விற்ற இந்திய வெங்காயம் தற்போது வெ.9க்கு விற்கப்படுகிறது என்று வியாபாரி அர்ஷாட் கூறி னார். வெங்காயத்தின் தட்டுப்பாடு காரணமாகவே விலையேற்றமாக இருக்கிறது. மொத்த வியாபாரி களிடம் கேட்டால் இந்திய வெங்காயம் இறக்குமதி குறைந் துள்ளது என்று கூறினர்.

Read More: Malaysia Nanban News Paper on 7.1.2018


லிம் குவான் எங் விடுவிப்பு. நடுநிலை தவறவில்லை.

கோலாலம்பூர்,

நிதி அமைச்சரும் முன்னாள் பினாங்கு முதலமைச்சருமான லிம் குவான் எங்கிற்கு  எதிரான ஊழல் குற்றச்சாட்டை கைவிடுவதற்கு எடுக்கப்பட்ட முடிவு அரசியல் நோக்கம் கொண்டது அல்லது அந்த முடிவில் சட்டத்துறை தலைவர் (ஏஜி) டோமி தோமஸ் சம்பந்தப்பட்டுள்ளார் என்று கூறப்படுவதை சட்ட த்துறை  அலுவலகம் நேற்று வன்மையாக மறுத்தது.

Read More: Malaysia Nanban Tamil Daily on 5.9.2018


பயங்கர பதற்றத்தில் எதிரணியினர்- தமிழிசை பேட்டி

பல கட்சிகளோடு சேர்ந்துதான் தொகுதி பங்கீடு இருக்கும். எனவே கால அவகாசம் இருக்கிறது. ஒன்றும் கவலையில்லை, ஆனால் எதிரணியினர் பயங்கரமான பதற்றத்தில் உள்ளனர். நேற்றைய தினம் என்.டி.ஏவா அல்லது அதிமுகவா என பெரிய விவாதமே நடைபெற்றது. எங்கோ போய் ஏதவாது பிரச்சனையை குழப்பலாம் என்று நினைத்து கொண்டிருக்கிறார்கள். ஒன்றும் பிரச்சனையில்லை. தேசிய அளவில் பிரதமர் மோடிதான் தலைவர். தமிழ கத்தை பொறுத்தமட்டில் அதிமுகத்தான் பிரதான கட்சி. எனவே அதிமுக கூட்டணியில் பாஜக பங்கேற்றுள்ளது.

தேமுதிகவுடன் பேச்சுவார்த்தை நடந்துகொண்டிருக்கிறது. இணக்கமான சூழ்நிலை உருவாகும் என்று நினைக்கிறேன். அவர்கள் தேசப்பற்று உள்ளவர்கள். தேசப்பற்று உள்ளவர்கள் மோடியைத்தான் தலைவராக ஏற்பார்கள். அரசியல் தலைவர்கள் பலர் விஜயகாந்த்தை சந்திப்பது அவரது உடல்நலம் தேறுவ தற்கே தவிர தேர்தலுக்கல்ல.

பழங்களும் பழுத்துக்கொண்டுதான் இருக்கிறது மலர்கள் மலர்ந்து கொண்டுதான் இருக்கிறது மகிழ்ச்சியாக வெற்றியையும் மலரத்தான் செய்யப்போ கிறோம். தற்போது முதல்வரை சந்தித்து நாளை நடக்கவிருக்கும் நிகழ்ச்சிகள் மற்றும் விரைவில் தமிழகம் வரும் பிரதமர் தொடர்பான நிகழ்ச்சிகள் குறித்து ஆலோசனை நடத்தினேன் என்றார்.

மீண்டும் மோடி தமிழகம் வர உள்ளார் ஆனால் தேதிகள் இன்னும் அறிவிக்கப்படவில்லை என்றும் தெரிவித்தார்.


ரயில் தடம்புரண்டு 23 பேர் பலி!! 73 பேர் படுகாயம்!!

துருக்கியில் பயணிகள் ரயில் ஒன்று தடம்புரண்டு 23 பேர் பரிதாபமாக உயிரிழந்துள்ளனர்.

துருக்கியில் வடக்கில் இஸ்தான்புல் நோக்கி  சென்றுகொண்டிருந்த பயணிகள் ரயில் ஒன்று நேற்று மாலை டெகிர்டாக் பகுதியில் சரிகார் என்ற கிராம பகு தியில் தடம்புரண்டது.

மொத்தம் 376 பயணிகள் மற்றும் 6 ரயில்வே ஊழியர்களுடன் சென்று கொண்டிருந்த ரயில் திடீரென தடம்புரண்டத்தில்  ரயிலின் 6 பெட்டிகள் தண்ட வாளத்தில் இருந்து தடம் விலகின.  இப்படி திடீரென ஏற்பட்ட ரயில் விபத்தில் 23 பேர் பலியாகியுள்ளனர் 76 பேர் பலத்த காயம் அடைந்துள்ளனர். அங்கு நிலவிய அசாதாரண சீதோஷண நிலையே இந்த ரயில் பெட்டி தடம்புரள காரணம் என கூறப்பட்டுள்ளது.

இந்த திடீர் விபத்தால் அங்கு 100 ஆம்புலன்ஸ் மீட்பு பணிகளுக்காக குவிக்கப்பட்டுள்ளது. இந்த விபத்து குறித்து துருக்கியின் துணை பிரதமர் ரெசெப் அக்தக் உயிரிழந்தவர்களின் குடும்பங்களுக்கு வருத்தம் தெரிவித்துள்ளார்.


ஸ்டெர்லைட் ஆலையை இனி யார் நினைத்தாலும் திறக்க முடியாது- முதலமைச்சர் உறுதி

சென்னை

சட்டசபையில் இன்று எதிர்க்கட்சி தலைவர் மு.க.ஸ்டாலின் பேசும் போது கூறியதாவது:-ஸ்டெர்லைட் ஆலையை நிரந்தரமாக மூட பேரவையில் ஒருமனதாக தீர்மானம் நிறைவேற்ற வேண்டும்;தாமிர உருக்காலை தமிழகத்திற்கு வேண்டவே வேண்டாம் என தீர்மானம் நிறைவேற்ற வேண்டும்.

துப்பாக்கிச்சூட்டில் உயிரிழந்தோர் குடும்பத்திற்கு ரூ.1 கோடியாக நிவாரணத்தை உயர்த்தி வழங்க வேண்டும். போராட்டத்தில் சமூகவிரோதிகள், விஷக்கிருமிகள் இல்லை என்பதால் வழக்குகளை திரும்பப்பெற வேண்டும் என கூறினார்.

இதற்கு பதில் அளித்து முதல்-அமைச்சர் எடப்பாடி பழனிசாமி கூறியதாவது:-

ஸ்டெர்லைட் ஆலையை இனி யார் நினைத்தாலும் திறக்க முடியாது. ஆலைக்கு கொடுக்கப்பட்ட அனைத்து உரிமங்களும் ரத்து செய்யப்பட்டு நிரந்த ரமாக மூடி சீல் வைக்கப்பட்டுள்ளது. மக்கள் தங்கள் உரிமைக்காக போராடுவதில் எந்த தடையும் இல்லை. வன்முறையில் ஈடுபட்டவர்கள்தான் கைது செய்யப்படுகிறார்களே தவிர மக்கள் அல்ல.

உருட்டுக்கட்டைகள்,பெட்ரோல் குண்டுகளுடன் வந்தவர்கள் பொதுமக்களா?. போராட்டத்தில் ஈடுபட்ட விஷமிகள், சமூக விரோதிகளை தான் போலீஸ் தேடி வருகிறது. என கூறினார்.

துணை முதல்-அமைச்சர் ஓ.பன்னீர் செல்வம் கூறியதாவது:- ஸ்டெர்லைட் ஆலையை மூட மாநில அரசு முடிவு எடுத்தாலே போதும்; தீர்மானம் தேவை யில்லை. நீட்,ஜல்லிக்கட்டுத்தான் மத்திய அரசின் அனுமதியை பெற வேண்டும். ஸ்டெர்லைட் பிரச்னையில் பேரவையில் தீர்மானம் நிறைவேற்ற வேண்டிய நிலை இல்லை என கூறினார்.


தொடர்த்புத்துறையில் புதிய பரிணாமம் 5ஜி அதிவேக இணைப்பை தருகிறது

கோலாலம்பூர்,மே

தொழில்நுட்பத்தின் அபரிமித வளர்ச்சியின் ஒரு பகுதியாகத்தான் இன்று நாடெங்கும் 5ஜி பற்றியே பேச்சாக இருக்கின்றது. நமது அன்றாட பணிகளிலும் சரி, பொழுதுபோக்கு மற்றும் நடவடிக்கைகளிலும் சரி கைப்பேசியும் இணைய இணைப்பும் இன்றியமையாத ஒன்றாக மாறியுள்ளது, அந்த அளவிற்கு புதிய பரிமாணமும் புதிய பரிணாமமும் நம்மை ஆட்கொண்டுள்ளது.
5ஜி என்றால் என்ன?
அண்மைக் காலமாக இந்த புதிய தொழில்நுட்பம் பற்றியே மலேசியர்கள் சிந்தித்தும் பேசியும் வருகின்றனர். தங்களுக்கு ஒரு புதிய சகாப்தத்தை 5ஜி உருவாக்கித்தரும் என்ற பெரிய எதிர்பார்ப்புகளுடன் உற்சாகத்துடனும் அவர்கள் காத்திருக்கின்றனர். 5ஜி என்பது கைப்பேசி நெட்வொர்க் தொழில்நுட்பத்தில் ஐந்தாவது தலைமுறை என்பது குறிப்பிடத்தக்கது. அதன் மூலம் நமக்கு என்ன நன்மைகள் கிடைக்கின்றன: இது பற்றி விவரிக்கின்றார் செல்கோம்டிஜி நிறுவனத்தின் தலைமைச் செயல்முறை அதிகாரி டத்தோ இட்ஹாம் நவாவி.

* முதலில் இணையத் தொடர்பில் அதிவேகத்தை இது தருகிறது. நாம் கண் இமைக்கும் நேரத்தில் நமக்கு வேண்டிய தகவல்கள் நம் விரல் நுனியில் இருக்கும். அதுதான் 5ஜி யின் தனித்துவம். தற்போதைய 4ஜி அளவை விட 5ஜி யின் வேகம் சுமார் 20 மடங்கு அதிகம் என்றால் மிகையாகாது.

* பல்வேறு சாதனங்களை ஒரே நேரத்தில் இணைக்கும் வல்லமை பெற்றது. ஒரு சதுர கிலோ மீட்டர் தூரத்திற்குள் சுமார் 10 லட்சம் சாதனங்கள் வரை இணைப்புகளை பெற முடியும் என எதிர்பார்க்கப்படுகிறது. இது 4ஜி அளவை விட 10 மடங்கு முன்னேற்றம் என்றே சொல்லலாம்.

* ஒரு முறை கிளிக் செய்ததும் உங்களுக்கான தொடர்பு அதிவேகத்தில் கிடைத்து விடும். ஒரு மில்லி விநாடிக்கும் குறைவான நேரத்தில் உடனடியாக தொடர்பு அல்லது இணைப்பு கிடைக்கக்கூடிய வாய்ப்பினை 5ஜி வழங்கும் என எதிர்பார்க்கப்படுகிறது.
5 ஜிக்கு மாறுவதற்கு கைப்பேசிகளை மாற்ற வேண்டுமா?

5ஜி பயன்படுத்துவதற்கு வாடிக்கையாளர்கள் 5 ஜி ஏற்புடைய விவேக கைப்பேசிகளை பயன்படுத்த வேண்டும். 2021 முதல் விற்பனையாகும் கைப்பேசிகள் 5ஜி அம்சம் பொருந்தியவை. ஒவ்வொரு மாதமும் வாங்கும் சக்திக்கேற்ற 5ஜி கைப்பேசிகள் விற்கப்பட்டு வருகின்றன. செல்கோம் மற்றும் டிஜி வாடிக்கையாளர்கள் தங்களின் இப்போதைய 5ஜி அம்சம் உள்ள சிம் கார்டுகளை பயன்படுத்தலாம்.
நன்மைகள் என்ன?
வாடிக்கையாளர்கள் மற்றும் தொழில்துறை சார்ந்தவர்களுக்கு 5ஜி மூலம் எம்மாதிரியான  நன்மைகள் கிடைக்கின்றன என்பது உங்களின் மற்றொரு கேள்வியாக இருக்கலாம். 5ஜி என்பது ஓர் இறுதி இலக்கு என்று சொல்லிவிட முடியாது. மாறாக, ஒன்றை செயல்படுத்தும் பணியை அது தொடர்ச்சியாக செய்கின்றது.

இதன் அர்த்தம் என்ன? பல்வேறு டிஜிட்டல் செயலிகளின் செயல்பாட்டிற்கான ஒரு தொடர்ச்சியான இணைப்பு முறைதான் இந்த 5ஜி தொழில்நுட்பம் என அவர் தெரிவித்தார். வாடிக்கையாளர்களுக்கும் தொழில்துறை சார்ந்தவர்களுக்கும் இதன் உண்மையான நன்மைகள் Artificial Intelligence (AI),  Internet of Things (IOT) மற்றும் 5ஜியை பயன்படுத்தும் இதர புதிய தொழில்நுட்பங்களின் மூலம் கிடைக்கின்றது. வாடிக்கையாளர்களை பொறுத்த வரையில், யூ-டியூப் காணொளிகளை பார்ப்பது, உணவுகளுக்கு ஆர்டர் கொடுப்பது, அல்லது இணையம் வாயிலாக பொருட்களை வாங்குவது போன்ற தினசரி பயன்படுத்தும் செயலிகளின் செயலாக்கம் 5ஜி இணைப்பால் மேலும் மேம்படும் என்று எதிர்பார்க்க முடியாது. இச்செயலிகள் ஓரளவுக்கான வேகத்தை மட்டுமே பயன்படுத்துவதால் 4ஜி பயன்பாடு போதுமானது.

தொழில்துறை சார்ந்தவர்களுக்கு 5ஜி மிகப்பெரிய மாற்றத்தை ஏற்படுத்தக்கூடியது. மிகச்சிறந்த செயல்பாட்டினை வெளிப்படுத்துவதற்கும் அதனை அடைவதற்கும் தங்கள் அன்றாட நடவடிக்கைகளை டிஜிட்டல் மயமாக்கி உருமாற்றம் செய்வதற்கு இச்செயலிகள் உதவ முடியும். உதாரணமாக:

* கனரக தொழில்துறைகளில் ஷிப்பிங் கொள்கலன்கள், கேமரா தொடர்புகள், துறைமுக பாரந்தூக்கிகள், ஃபோர்க்லிஃப்டுகள், தானியங்கி இயந்திரங்கள், வாகனங்கள் போன்றவற்றின் பயன்பாட்டில் 5ஜி பேருதவியாக விளங்கும்.

* தயாரிப்புத் தொழில்துறையிலும் எரிவாயு, எண்ணெய் தொழில்துறையிலும் சில கோளாறுகளை அல்லது இயந்திரங்கள் பழுதாவதை முன்கூட்டியே கண்டறியும் ஆற்றலை 5ஜி வழங்குகிறது.  அபாயகரமான நடவடிக்கைகளின்போது நம்பகமான முன்கூட்டியே தடுக்கும்  அம்சங்களை இது வழங்குகிறது. மலேசியாவில் இவை தற்போது பரீட்சார்த்த முறையிலும் மேற்கொள்ளப்பட்டு வருகிறது.

5ஜி என்னென்ன நன்மைகளை வாடிக்கையாளர்களுக்கு வழங்க முடியும் என்ற விஷயத்தில் செல்கோம்டிஜி நிறுவனம் பல்வேறு சாத்தியக்கூறுகளை ஆராய்ந்து வருகிறது. தொழில்துறைகள் சார்ந்தவர்களுடனும் அரசாங்கத்துடனும் அணுக்கமாக ஒத்துழைத்து வருகிறது. இது மட்டுமின்றி, புதிய பரிணாம தொழில்நுட்பங்களை ஆராய்வதற்காக புத்தாக்க மையம் ஒன்றையும் நாங்கள் அமைத்துள்ளோம். 5ஜி க்கு மாற வேண்டுமானால் கைப்பேசியை நாம் மாற்ற வேண்டுமா? தேவை இல்லை. இன்றைய பெரும்பாலான கைப்பேசிகள் 5ஜி பயன்பாட்டிற்கு ஏற்பவையாகவே அமைந்துள்ளன என்று டத்தோ இட்ஹாம் நவாவி மேலும் விவரித்தார்.


மலேசிய இந்து சங்கம் ஆண்டுக் கூட்டத்தை நடத்த தடை. நீதிமன்றம் உத்தரவு

பெட்டாலிங் ஜெயா,

வரும் ஞாயிற்றுக்கிழமை நடைபெற இருந்த மலேசிய இந்து சங்கத்தின் ஆண்டுக் கூட்டத்தை தடுத்து நிறுத்துவதற்கு அதன் ஏழு உறுப்பினர்கள் உயர் நீதி மன்றத்தின் இடைக்கால தடையுத்தரவைப் பெற்றுள்ளனர். தடையுத்தரவுக்காக உறுப்பினர்களின் விண்ணப்பம் குறித்து வரும் ஜூன் 29-ஆம் தேதி விசா ரணைக்கு வருவதை முன்னிட்டு நீதிபதி அஜிசுல் அஸ்மி அட்னான் இந்த இடைக்கால தடையுத்தரவை வழங்கியுள்ளார் என்று வழக்கறிஞர் அருண் காசி நேற்று கூறினார்.

Read More: Malaysia nanban Tamil Daily on 21.6.2018


எழுமின்

வையம் மீடியாஸ் சார்பாக வி.பி.விஜி தயாரித்து இயக்குகின்ற படம் ‘எழுமின்’.

‘சின்ன கலைவாணர்’ விவேக் மற்றும் தேவயானி ஆகியோர் முக்கிய கதாபாத்திரத்தில் நடித்திருக்கும் இப்படத்தின் படப்பிடிப்பு பூஜையுடன் இன்று இனிதே ஆரம்பமானது.  இப்படத்தின் இயக்குநர் சமீபத்தில் வெளியான 'உரு' திரைப்படத்தின் தயாரிப்பாளர் என்பது குறிப்பிடத்தக்கது.


(பார்த்திபன் நாகராஜன் / தி.க. காளிதாசன்) கோலாலம்பூர்,

ஒற்றுமையையும் தேசப்பற்றையும் இளையோர் மனதில் விதைக்க வேண்டும் என்று பெட்ரோனாஸின் தலைவர் டத்தோ அஹ்மட் நிஸாம் சாலே நேற்று கூறினார்.பல போராட்டங்கள், முயற்சிகளுக்கு மத்தியில் கடந்த கால தலைவர்கள் நாட்டிற்கு சுதந்திரத்தை பெற்றுத் தந்தனர். அவர்களை இன்னமும் நாம் சுதந்திர தந்தை என்று அழைத்து வருகிறோம்.

அதே வேளையில் இந்நாட்டில் மலாய், சீனர், இந்தியர் உட்பட பல இன மக்கள் ஒற்றுமையாகவும் எந்தவொரு பிரச்சினையும் இன்றி வாழ்ந்து வரு கின்ற னர். ஒற்றுமைக்கு முன்னுரிமை வழங்கும் மலேசியா போன்ற நாடு உலகின் எந்தவொரு நாட்டிலும் இருக்க முடியாது. அப்படிப்பட்ட நாட்டில் பிறந்த தற்கு அனைவரும் பெருமைப்பட வேண்டும்.

அவ்வகையில் நாட்டிற்கு வழங்கப்பட்டுள்ள சுதந்திரத்தை இன்றைய இளைய சமுதாயம் முழுமையாக உணர வேண்டும்.அதற்கு ஒவ்வோர் இளையோர் மனதிலும்  தேசப்பற்றை விதைக்க வேண்டும். அதோடு பல இன மக்களுடன் ஒற்றுமையாக வாழ வேண்டும் என வலியுறுத்தப்பட வேண்டும்.

இதன் மூலம் இந்த சுதந்திர மண்ணில் மகிழ்ச்சியும் சுபிட்சமும் பெருகும் என்று கேஎல்சிசியில் நடைபெற்ற சுதந்திர தின, மலேசிய தின சிறப்பு நிகழ்வில் டத்தோ அஹ்மட் நிஸாம் சாலே  மேற்கண்டவாறு பேசினார்.மலேசியாவில் பெட்ரோனாஸ் நிறுவனம் பல ஆண்டுகளாக வெற்றிகரமாக செயல்பட்டு வருகிறது. இதற்கு மக்களின் மகத்தான ஆதரவே முக்கிய காரணமாக உள்ளது.

மக்களின் ஆதரவிற்கு நன்றி கூறும் வகையில்தான் சமூக கடப்பாட்டின் அடிப்படையில் பல திட்டங்களை பெட்ரோனாஸ் மேற்கொண்டு வருகிறது. பெட்ரோனாஸின் கல்வி, மனிதவள மேம்பாட்டின் அடிப்படையில் 36,000 மலேசியர்கள் பயன் பெற்றுள்ளனர். இவர்கள் பெட்ரோனாஸ் கல்வி நிதியின் வாயிலாக 3.2 பில்லியன் வெள்ளி வழங்கப்பட்டுள்ளது.

இதுபோன்று பல திட்டங்களை அடுக்கிக் கொண்டே போகலாம். இவை அனைத்தும் பெட்ரோனாஸின் மக்கள் சேவையாகும். விரைவில் சுதந்திர தினம் கொண்டாடப்படவுள்ளது. மேலும் அடுத்த மாதம் செப்டம்பர் 16ஆம் தேதி மலேசியா தினம் கொண்டாடப்படவுள்ளது.இவ்விரு தினத்தை கொண்டாடும் வகையில் தொலைக்காட்சி விளம்பர காணொளி பெட்ரோனாஸ் உருவாக்கியுள்ளது.

்நமது கதைீ எனும் தலைப்பில் இளையோரை கொண்டு இந்த காணொளி உருவாக்கப்பட்டுள்ளது. இக்காணொளி நிச்சயம் இளையோர் உட்பட மக்களின் மனதில் தேசப்பற்றை மேலும் வலுப்படுத்தும் என்ற நம்பிக்கை தமக்குள்ளதாக டத்தோ அஹ்மட் நிஸாம் சாலே கூறினார்.

இக்காணொளி நேற்று தொடங்கி பெட்ரோனாஸின் சமூக வலைத் தளங்களில் காட்சியிடப்பட்டுள்ளது. வரும் ஆகஸ்ட் 23ஆம் தேதி முதல் 31ஆம் தேதியும் செப்டம்பர் 1ஆம் தேதி முதல் 16ஆம் தேதி வரையிலும் தொலைக்காட்சியில் இது ஒளிபரப்பப்படும்.இதை தவிர்த்து கேஎல்சிசியில் உள்ள கெலேரியா பெட்ரோனாஸில் சுதந்திர தினம், மலேசியா தினத்தை முன்னிட்டு சிறப்பு கண்காட்சிகளும் இடம் பெறவுள்ளன.

்செரிதெரா கீதரீ எனும் தலைப்பிலான இக்கண்காட்சி வரும் ஆகஸ்ட் 16ஆம் தேதியில் இருந்து 30ஆம் தேதி வரை நடைபெறும்.ஆகவே பொதுமக்கள் இங்கு வந்து இக்கண்காட்சிகளை பார்த்து மகிழலாம் என்று டத்தோ அஹ்மட் நிஸாம் சாலே கூறினார்.


மாடுலர் கிச்சன் எது ரைட் சாய்ஸ்?

வீ ட்டின் மூலையில் ஒரு சமையலறை என்பது போலத்தான், எவ்வித முக்கியத்துவமும் இல்லாமல் இருந்தது ஒரு காலகட்டம். இப்போதே புதிது புதிதாக அறிமுகமாகும் சமையலறை உபகரணங்கள் அதன் முகத்தையே மாற்றி வருகின்றன. அது மட்டுமல்ல... வரவேற்பறை, படுக்கையறை என வாழும் அறைகளுக்குத் தருகிற அதே அளவு முக்கியத்துவத்தை சமையலறைகளும் பெற்று வருகின்றன. உதாரணம்... மார்க்கெட்டில் அறிமுகமாகியிருக்கும் கிச்சனுக்கான பிரத்யேக ஏசி. இப்படி எல்லா மாற்றங்களையும் தன்னகத்தே உள்வாங்கும் இதன் ஈடில்லா அமைப்புதான் மாடுலர் கிச்சன்! ‘மாடுலர் கிச்சன் பற்றி எழுதப் போகிறேன்’ என்றதும் இன்ஸ்பையர் இன்டீரியர் நிறுவனத்தின் தலைவர்களும், தம்பதி சகிதமாக தொழிலில் கலக்கிக் கொண்டிருக்கும் வினோத், அம்பிகா விவரங்கள் அளிக்க முன் வந்தனர். முதலில் மாடுலர் கிச்சன் என்றால் என்ன? எந்தவொரு மேடையும் முன்பே போடாமல் தேவைக்கு ஏற்ப வசதியாக, மாடர்னாக வடிவமைத்தால் அதற்குப் பெயர் மாடுலர் கிச்சன். மேடை, லாஃப்ட் எனப்படும் கான்க்ரீட் பரண் எல்லாம் அமைந்த சமையல் அறை என்றால் அது மாடுலர் கிச்சன் என்ற கணக்கில் வராது. வெறும் சமையல் அறையை இன்டீரியர் வேலைகளுக்கு அப்படியே விட்டுவிடுவதே மாடுலர் வடிவமைப்பில் பெரும்பாலும் நடக்கிறது. சிலர் தச்சர் வைத்துக்கொண்டு செய்வதும் உண்டு. பொதுவாக, மாடுலர் என்றாலே ரெடிமேடாகவோ, இன்டீரியர் டிசைனர் செய்வதோ இப்போது நிறைய இடங்களில் பாப்புலர். சிறிய இடத்தைக் கூட பல விதங்களில் இங்கு வடிவமைக்க முடியும். ஏன் மாடுலர் சமையலறை தேவை? இந்தியாவை பொறுத்த வரை பெரும்பாலும் மூன்று வேலைகளும் சமைத்து சாப்பிடுகிறோம். அதைத் தவிர விருந்தினர் வருகை, தேவையான பாத்திரங்கள், பழைய பாத்திரங்கள், ஊறுகாய், வடாம், பொடி போன்று நாள்பட வைத்திருக்கும் பொருட்கள் என்று சமையல் அறையில் வைத்து இருக்க வேண்டிய பொருட்களின் பட்டியல் மிகப்பெரிது. இப்போதைய காலகட்டத்தில் அபார்ட்மென்ட் கட்டிடங்களில் ஏழுக்கு எட்டு, பத்துக்கு ஏழு போன்ற சிறிய அளவுகளில் மட்டுமே சமையலறை வைக்கிறார்கள்.


ஐ.பி.எல் போட்டியில் பாம்புகள் புகுந்தால் நாங்கள் பொறுப்பல்ல' - வேல்முருகன்

''சென்னையில் நடைபெற உள்ள ஐபிஎல் போட்டியில், பாம்புகள் உள்ளே வந்தால் நாங்கள் பொறுப்பல்ல'' என்று தமிழக வாழ்வுரிமை கட்சித் தலைவர் வேல்முருகன் கூறியுள்ளார்.

நாகை மாவட்டம் மயிலாடுதுறையில், தமிழ்நாட்டின் நீர்உரிமைப் பாதுகாப்பு பொதுக்கூட்டம், பேராசிரியர் ஜெயராமன் தலைமையில் நடந்தது. அதில் கலந்துகொள்ள வந்த தமிழக வாழ்வுரிமை கட்சித் தலைவர் வேல்முருகன், செய்தியாளர்களைச் சந்தித்தார். அப்போது, ''தமிழகத்துக்கும், கர்நாடகத்து க்கும் இடையே காவிரி நதிநீர் பிரச்னை நடைபெறும்போது, அண்ணா பல்கலைக்கழகத் துணைவேந்தராக கர்நாடகத்தைச் சேர்ந்தவரை நியமனம் செய்தி ருப்பது கண்டிக்கத்தக்கது. தமிழகத்தின் சூப்பர் முதல்வராக ஆளுநர் செயல்பட்டு வருகிறார். எடப்பாடி பழனிசாமி டம்மி முதல்வராகப் பதவியில் இருந்து வருகிறார்.  நமது உரிமைகளைத் தட்டிக்கேட்க முடியாத இடத்தில் தமிழக அரசு உள்ளது.
சென்னையில் நடைபெறும் ஐபிஎல் போட்டியில், பாம்புகள் உள்ளே புகுந்தால் நாங்கள் பொறுப்பல்ல. என்ன நடக்கிறது என்று பொறுத்திருந்து பாருங்கள். பிரதமர் மோடி தமிழகம் வரும்போது, ஹெலிகாப்டர் மறைக்கும் அளவுக்கு பெரிய கறுப்பு பலூன்கள் பறக்கவிடப்படும். தமிழக மக்களின் எதிர்ப்பை மோடிக்கு உணர்த்தப்படும்'' என்றார்.


டிரம்ப் மனநிலை பாதிக்கப்பட்டவர்

சீயோல்:

வடகொரியாவை மிரட்டும் அமெரிக்க அதிபர் டிரம்ப் மனநிலை பாதிக்கப்பட்டவர் போல் செயல்படுகிறார். அவரது செயலுக்கு உரிய விலை கொடுக்க நேரிடும் என்று வடகொரியா அதிபர் கிம் ஜோங் உன் ெதரிவித்துள்ளார். ஐநா மற்றும் உலக நாடுகள் எச்சரிக்கையை மீறி வடகொரியா தொடர்ந்து அணு ஆயுத சோதனை மற்றும் ஏவுகணை சோதனைகளை மேற்கொண்டு வருகிறது. இதனால் அமெரிக்கா மற்றும் வடகொரியா இடையே போர் மூளும் அபாயம் ஏற்பட்டுள்ளது. ஐநா ஆண்டுக்கூட்டத்தில் முதன் முறையாக பேசிய அமெரிக்க அதிபர் டிரம்ப்,” உலக நாடுகள் எச்சரிக்கையை மீறி தொடர்ந்து அணு ஆயுத சோதனைகளை மேற்கொண்டால் வடகொரியா இருக்கும் இடம் தெரியாமல் அழிக்கப்படும்” என்று ஆவேசமாக பேசினார். மேலும் வடகொரியா அதிபர் கிம் ஜோங் உன் ஒரு ராக்கெட் மனிதர் என்றும் விமர்சனம் செய்தார்.

இது வடகொரியாவுக்கு கடும் கோபத்தை வரவழைத்துள்ளது. இந்த நிலையில் டிரம்ப் மனநிலை பாதிக்கப்பட்டவர் என்று வடகொரியா அதிபர் கிம் ஜோங் உன்னும் பதிலடி கொடுத்துள்ளார். அவர் கூறியிருப்பதாவது:

அமெரிக்காவின் மிக உயர்ந்த அதிகாரத்தை கையில் வைத்திருக்கும் மனிதரை தடுத்து நிறுத்தும் அதிகாரம் கொண்டவராக நான் மாறுவேன். வடகொரியாவை அழிப்பேன் என்ற அவரது மிரட்டல் பேச்சுக்கு உரியவிலை கொடுக்க வேண்டியது வரும். இறையாண்மை பெற்ற ஒரு நாட்டை முற்றிலும் அழிப்பேன் என்று ஐநா சபையில் முறையற்ற முறையில் பேசிய அமெரிக்க அதிபர் உண்மையிலேயே மனநிலை பாதிக்கப்பட்டவர் போல் நடந்து கொண்டார். அவரது பேச்சுக்கள் என்னை பயமுறுத்தவோ அல்லது தடுத்து நிறுத்தவோ இல்லை. மாறாக வலிமைப்படுத்தி உள்ளன. நான் சரியான பாதையை தேர்வு செய்துள்ளதை தெரிவிக்கின்றன. எனவே நான் கடைசி வரை இதே பாதையைத்தான் பின்பற்றுவேன். இவ்வாறு அதில் கூறப்பட்டுள்ளது.
பைத்தியக்காரன்
வடகொரியா அதிபர் கிம் ஜோங் உன் பேச்சு குறித்து அறிந்த அமெரிக்க அதிபர் டிரம்ப் கூறியதாவது: வடகொரியாவின் கிம் ஜோங் உன் பைத்தியக்காரன். மக்கள் பட்டினி கிடப்பதையும், பலியாவதையும் அவர் பொருட்படுத்த மாட்டார். அவரைப்போல் ஒரு நபரை இதற்கு முன் நான் அறிந்தது இல்லை” என்று தெரிவித்தார்.


‘அமைச்சரவையில் எனக்கு இடமே வேண்டாம்?!’

அ.தி.மு.கவின் இரண்டு அணிகளும் இணைவதில் ஏராளமான குழப்பங்கள் நிலவி வருகின்றன. ‘இன்னமும் தினகரனை துணைப் பொதுச் செயலாளராக முன்னிறுத்துகின்றனர் பழனிசாமி அணியினர். இணைவது போலக் காட்டிவிட்டு, தனி ஆவர்த்தனம் நடத்தத் திட்டமிட்டுள்ளனர் அமைச்சர்கள்' என் கின்றனர் பன்னீர்செல்வம் அணியினர். எடப்பாடி பழனிசாமி அணி, பன்னீர்செல்வம் அணி, சசிகலா அணி என அதிகாரப்பூர்வமாக மூன்று அணிகள் செயல்படத் தொடங்கியுள்ளன. தொலைக் காட்சி விவாதங்களில் இந்த மூன்று அணிகளின் பிரதிநிதிகளும் பங்கேற்கின்றனர். "சசிகலாவை முழுமையாக நீக்கிவிட்டு வந்தால்தான் பேச்சு வார்த்தைக்கு வருவோம் என எடப்பாடி பழனிசாமி அணியினருக்கு உறுதியாகக் கூறிவிட்டோம். அப்படியொரு முடிவிலேயே பழனிசாமி அணியினர் இல்லை என்பது தெளிவாகிவிட்டது. நேற்று தலைமைக் கழகத்தில் மூன்றாவது நாளாக மாவட்ட செயலாளர்கள் கூட்டத்தை நடத்தியிருக்கின்றனர். இந் தக் கூட்டத்தில், தேர்தல் ஆணையத் தில் சமர்ப்பிக்க வேண்டிய ஆதாரங்களை மே 5-ம் தேதிக்குள் ஒப்படைக்குமாறு பழனிசாமி தரப்பினர் வலியுறுத்தினர். அந்த பிரமாண பத்திரங்களில், பொதுச் செயலாளராக சசிகலாவையும் துணைப் பொதுச் செயலாளராக தினகரனையும் குறிப்பிட்டுள்ளனர். 'பேச்சுவார்த்தைக்கு வாருங்கள்' எனக் கூறிக் கொண்டே, மறுபுறம் உள்ளடி வேலைகளைச் செய்து வருகின்றனர் எடபபாடி பழனிசாமி தரப்பினர். அப்படியானால், அணிகள் இணைவதில் அவர்களுக்கு விருப்பமில்லை என்றே தோன்றுகிறது" என ஆதங்கத்தோடு பேசினார் பன்னீர்செல்வம் அணியின் மூத்த நிர்வாகி ஒருவர். இந்தக் கருத்தை மறுத்துப் பேசும் எடப்பாடி பழனிசாமி தரப்பினரோ, “இரண்டு தரப்பினரும் சுமூகமாகப் பேச்சுவார்த்தையைத் தொடங்க வேண்டும் என்பதற்காகத்தான் தலைமைக் கழகத்தில் இருந்து பேனர்களை அப்புறப்படுத்தினோம். தினகரனும் கட்சியில் இருந்து ஒதுங்கிவிட்டார். இன்னும் நான்கு ஆண்டுகளுக்கு சசிகலா கட்சி அலுவலகத்துக்கு வரும் வாய்ப்பே இல்லை. அப்படியிருக்கும்போது, ‘நிபந்தனைகளை ஏற்கும் வரையில் பேச்சுவார்த்தை நடப்பதற்கான சாத்தியம் இல்லை’ என்கிறார் மா.ஃபா.பாண்டியராஜன். அவர் களது நிபந்தனை என்பது, ஜெயலலிதா மரணத்துக்கு சி.பி.ஐ விசாரணை வேண்டும் என்பதாக வெளியில் சொல்லப்படுகிறது. உண்மையில், ‘பன்னீர் செல்வத்துக்கு மீண்டும் முதலமைச்சர் பதவி வழங்க வேண்டும். அமைச்சரவையில் நாங்கள் சொல்பவருக்கு வலுவான துறை ஒதுக்க வேண்டும்’ என நிர்பந்தம் செய்கின்றனர். தேர்தல் ஆணையத்தில் பிரமாண பத்திரம் தாக்கல் செய்ய வேண்டும் என்பது, ஆர்.கே.நகர் தேர்தல் நேரத்தில் எடுக்கப்பட்ட முடிவு. அதன்படி, ஒவ்வொரு மாவட்டத்திலும் முப்பதாயிரம் நிர்வாகிகளிடம் இருந்து பிரமாண பத்திரங்கள் பெறப்பட்டு வந்தன. பன்னீர்செல்வம் அணியினரும் 15 ஆயிரத்துக்கும் மேற்பட்ட ஆவணங்களை தேர்தல் ஆணையத்தில் சமர்ப்பித்துள்ளனர். எங்கள் பக்கம் உள்ள ஆவணங்களை நாங்கள் கொடுக்கிறோம். இதற்கும் பேச்சு வார்த்தைக்கும் எந்தவித சம்பந்தமும் இல்லை" என விவரித்தவர்கள், “இரண்டு தரப்பும் அமர்ந்து பேச வேண்டிய நேரத்தில், பழனிசாமிக்கு நெருக்கடி கொடுக்கும் விதத்தில் சில வேண்டுகோள்களை வைக்கின்றனர். இணைப்பு முயற்சிக்கு ஜெயா டி.வி நிர்வாகிகள் இருப்பதால், விவேக்கை அங்கிருந்து அகற்றுமாறு வைத்திலிங்கத்திடம் கோரிக்கை வைத்தார் பன்னீர் செல்வம். இதுகுறித்து எடப்பாடி பழனிசாமியிடம் பேசினார் வைத்தி. அவருக்குப் பதில் அளித்தவர், ‘இதுநாள் வரையில் விவேக்கிடம் நான் பேசியதுகூட இல்லை. நீங்கள் விலகுங்கள் என அவரிடம் பேசவும் முடியாது. நீங்கள் யாராவது பேசுங்கள்' எனக் கூறிவிட்டார். இந்தத் தகவல் பன்னீர்செல்வத்துக்குப் போக, கொந்தளித்து தீர்த்துவிட்டார். இதன் எதிரொலியாக, 'தன்னை நோக்கி ரெய்டு நடவடிக்கைகள் பாயும்' என்பதை அறிந்து மன நெருக்கடியில் இருக் கிறார் விவேக். இரண்டு தரப்பிலும், பேச்சுவார்த்தைகள் முடிவுக்கு வராத வரையில் டெல்லி போலீஸாரால் தினகரன் அலைக்கழிக்கப்பட்டுக் கொண்டே இருப்பார்" என்றார் விரிவாக. “எடப்பாடி பழனிசாமி அரசுக்கு எதிராக திரைமறைவில் பல காரியங்கள் நடந்து வருகின்றன. நேற்று எம்.எல்.ஏக்களில் 27 பேர் பெரம்பலூர் எம்.எல்.ஏ தமிழ்ச் செல்வன் தலைமையில் தனிக் கூட்டம் போட்டதாக செய்தி வெளியானது. இந்தச் செய்தியை அமைச்சர் செங்கோட்டையன் மறுத்தார். அதே நேரம், டெல்லிக்கு சென்று வந்ததில் இருந்தே கலக்கத்தில் இருக்கிறார் எடப்பாடி பழனிசாமி. ஆட்சி மற்றும் கட்சி தொடர்பாக தொடர்ந்து அழுத்தங்கள் வருவதால், ' நான் ஊருக்கே போய்விடுகிறேன். எனக்கு அமைச்சரவையில் இடமே வேண்டாம். நிம்மதியாக ஒதுங்கிவிடுகிறேன்' என நொந்து போய் கூறிவிட்டார். அவரைக் கொங்கு மண்டல அமைச்சர்கள் சமாதானப்படுத்தியுள்ளனர். பன்னீர்செல்வத்துக்கு பதவி உறுதியாகும் வரையில், பேச்சு வார்த்தை தொடங்குவதற்கான வாய்ப்புகள் குறைவுதான்" என்கின்றனர் அ.தி.மு.க நிர்வாகிகள்.


சீனாவில் நிலச்சரிவு .. சுமார் 100 பேர் மண்ணில் புதைந்தனர்

சீனாவின் சிச்சுவான் மாகாணத்தில் ஏற்பட்ட நிலச்சரிவில் சுமார் 100 பேர் புதைந்திருக்கலாம் என முதற்கட்ட தகவல் வெளியாகியுள்ளது. சீனாவின் தென்மேற்குப் பகுதியில் சின்மோ என்னும் கிராமம் அமைந்துள்ளது. அந்த கிராமத்தின் அருகே இருந்த மலையின் ஒருபகுதி திடீரென சரிந் ததில், சுமார் 40 வீடுகள் மண்ணில் புதைந்துள்ளன. இடிபாடுகளில் சிக்கியுள்ளவர்களின் நிலை குறித்து இதுவரை எந்த தகவலும் இல்லை. மீட்புப் பணிகள் நடைபெற்று வருவதாக சீன ஊடகங்கள் செய்தி வெளியிட்டு வருகின்றன.


இணைய சேவைக் கட்டணங்கள் மக்களுக்கான சேவையா அல்லது லாபத்திற்கானா சேவையா?

கோலாலம்பூர்,

தொலைத்தொடர்பு தொழில்நுட்பம் அபரிமித வளர்ச்சியை எட்டியுள்ள இன்றையச் சூழலில், இணையத்தின் பயன்பாடு அனைத்து நிலைகளிலும் அத்தியா வசியமான ஒன்றாக உருவெடுத்துள்ளது. இந்நிலையில், அரசாங்கத்தின் டெலிக்கோம் மலேசியா, தனியார் நிறுவனங்களான மெக்சிஸ், செல்கோம், டிஜி, யூ-மொபைல் போன்ற தொலைத்தொடர்பு நிறுவனங்களின் இணைய சேவை கட்டணங்கள் மக்களுக்குப் பெரும் சுமையை ஏற்படுத்தி வருகின்றன. மக்க ளுக்கான சேவையா அல்லது லாபத்திற்கான சேவையா என்பதை விளக்கும் தருணம் வந்து விட்டது.

Read More:Malaysia Nanban Tamil Daily on 3.9.2018


ஜெயலலிதாவின் சொத்து விவரங்களை தாக்கல்செய்ய உயர்நீதிமன்றம் உத்தரவு

முன்னாள் முதல்வர் ஜெயலலிதாவின் சொத்து மற்றும் கடன் விவரங்களை  தாக்கல் செய்ய சென்னை உயர்நீதிமன்றம் உத்தரவிட்டுள்ளது.  சென்னையை சேர்ந்த புகழேந்தி என்பவர், ஜெயலலிதாவின் சொத்துக்களை நிர்வாகம் செய்ய நிர்வாகிகளை நியமனம் செய்யவேண்டும் என்று தொடர்ந்த வழக்கில் உயர்நீதிமன்றம் இந்த உத்தரவை பிறப்பித்துள்ளது.

இது தொடர்பாக வருமானவரித்துறை, அமலாக்கத்துறை மற்றும் தமிழக அரசுக்கு, சென்னை உயர்நீதி மன்றம், முன்னாள் முதல்வர் ஜெயலலிதாவின் சொத்து மற்றும் கடன் விவரங்களை  தாக்கல் செய்ய வேண்டும் என்று உத்தரவிட்டுள்ளது.


இந்த ஆட்சியைப் பற்றி நான் சாெல்லியா உங்களுக்குத் தெரியணும்?'- நடிகை கௌதமி கிண்டல்

'இந்த ஆட்சியைப் பற்றி நான் சாெல்லியா உங்களுக்கு தெரியனும்?' என்று நக்கல் செய்துள்ளார் நடிகை கௌதமி. கரூரில் பத்திரிகையாளர்களுக்கு பேட்டியளித்த அவர், இவ்வாறு தெரிவித்தார். கரூர் ராேட்டரி கிளப்பும், ஐயப்பா சேவா சங்கமும் இணைந்து, கரூர் நகராட்சியில் கடைநிலையில் பணிபுரியும் பெண் ஊழியர்களுக்கு மார்பக புற்றுநாேய் பற்றிய விழிப்புஉணர்வு நிகழ்ச்சி்க்கு ஏற்பாடு செய்திருந்தனர். கரூர் வி.என்.சி மஹாலில் இன்று நடந்த நிகழ்ச்சியில், சிறப்பு அழைப்பாளராக நடிகை கௌதமி அழைக்கப்பட்டிருந்தார். நிகழ்ச்சிக்கு முன்னர் பத்திரிகையாளர்களிடம் பேசிய நடிகை கௌதமி, 'பெண்களுக்கு, குறிப்பாக நகராட்சிகளில் துப்புரவுப் பணி உள்ளிட்ட பணிகளைச் செய்யும் பெண்களுக்கு மார்பக புற்றுநாேய் பற்றிய விழிப்புஉணர்வு நிகழ்ச்சிக்கு ஏற்பாடு செய்திருக்கிறார்கள். அதில், கலந்து காெள்ளவே இங்கு வந் துள்ளேன். பெரும்பாலான பெண்களுக்கு அது பற்றிய பாேதிய விழிப்புஉணர்வு இருப்பதே இல்லை. படித்த பெண்களே அதில் அக்கறை காட்டாமல் இருக் கிறார்கள். அரசாங்க வேலையில் இருப்பவர்களே அசால்டாக இருக்கிறார்கள். அது எதனால் வருகிறது, அதை வருமுன் தடுப்பது எப்படி, அதன் ஆரம்ப அறிகுறிகள் என்னென்ன என்று எதுவும் தெரிந்து கொள்ளாமல் இருக்கிறார்கள். குறிப்பாக கிராமப் பகுதி பெண்களுக்கு அதைப் பற்றி தெரிந்து காெள்வதற்குகூட எந்த வாய்ப்பும் இல்லாத சூழ்நிலையே நிலவுகிறது. அதனால், பெண் களுக்கு மார்பகப் புற்றுநாேய் பற்றிய விழிப்புஉணர்வு தமிழ்நாடு முழுக்க ஏற்படுத்தப்பட வேண்டும். அதற்கான முதல் முன் முயற்சிதான் இந்த நிகழ்ச்சி' என்றவர், அரசியல் விவகாரங்களுக்கு வந்தார். அப்புறம், 'இந்த ஆட்சி பற்றி என்ன நினைக்கிறீர்கள்?' என்று நீங்க கேட்கிறீங்க. இந்த ஆட்சியைப் பற்றி நான் சாெல்லியா உங்களுக்கு தெரியணும்?. நீங் கதான் இந்த ஆட்சி எப்படி நடக்குதுன்னு பார்த்துகிட்டு இருக்கீங்களே. உங்களுக்கு எல்லாமே தெரியுமே. நம் மாநில மக்கள் எல்லாருக்குமே தெரியுமே. உங்களுக்கு தெரியாததா எனக்கு தெரியப் பாேவுது?!' என்றார்.


உலகம் முழுவதும் இருந்து வெ.2,075 கோடி சொத்துகளை மீட்க எம்.ஏ.சி.சி அதிரடி.

புத்ராஜெயா,

உலகம் முழுவதும் பல்வேறு இடங்களில் உள்ள வெ.2,075 கோடி பெறுமானமுள்ள 1எம்.டி.பி. - எஸ்.ஆர்.சி. இண்டர்நேஷனல் சொத்துகளை மீட்பதற்கு மலேசிய ஊழல் தடுப்பு ஆணையம் அதிரடி நடவடிக்கையில் இறங்கியுள்ளது. இது மட்டுமின்றி, உள்நாட்டில் 41 தனிநபர்கள், நிறுவனங்கள், அரசியல் கட்சிகளுக்கு வழங்கப்பட்ட வெ.27 கோடியை மீட்பதற்கு வழக்கு தொடுக்கப்பட்டுள்ளது. உயர் நீதிமன்றத்தில் பதிவு செய்யப்பட்டுள்ள இந்த 41 வழக்கு களும் ஜூன் 25, ஜூலை 10, ஜூலை 24, ஜூலை 31 ஆகிய தேதிகளில் விசாரணைக்கு வரும் என அறிவிக்கப்பட்டுள்ளது.

Read More: Malaysia Nanban Tamil Daily on 22.6.2019


மன்னிப்பு வாரியத்தின் முடிவு குறித்து கேள்வி எழுப்ப முடியும் அன்வாருக்கு நீதிமன்றம் அனுமதி

புத்ராஜெயா, ஜன. 19- கூட்டரசு நீதிமன்றத்தில் முன்வைக்கப்பட்ட மன்னிப்பு வாரியம் முடிவுக்கு எதிரான வழக்கு தொடர்பில் இரு சட்ட அம்சங்கள் குறித்து டத்தோஸ்ரீ அன்வார் இப்ராஹிம் எழுப்பிய கேள்விகள் சம்பந்தமாக வழக்கு தொடர்வதற்கு நேற்று இங்குள்ள மேல்முறையீடு நீதிமன்றம் அனுமதி வழங்கியுள்ளது. இந்த வழக்கை உயர்நீதிமன்றம் செவிமடுக்கும் என்றும் வழக்கின் தேதி நிர்ணயிப்பது தொடர்பில் வரும் பிப்ரவரி 2 ஆம் தேதி உயர்நீதிமன்றத்தில் முடிவு செய்யப்படும் என்றும் நீதிபதி தெரிவித்தார்.நீதிபதிகள் டத்தோஸ்ரீ ஜக்கரியா சாம், டத்தோ மேரி லிம் ஆகியோருடன் நீதிபதிகள் குழுவிற்கு தலைமையேற்ற மேல்முறையீட்டு நீதிபதி டத்தோ மேரி லிம், ஒருமித்த குரலோடு முடிவை அறிவித்தார். மேல்முறையீட்டு நீதிமன்றத்தின் இந்த தீர்ப்பை தொடர்ந்து அன்வார் நிம்மதி பெருமூச்சு விட்டதுடன் இறைவனுக்கு நன்றி தெரிவித்துக்கொண்டார். ஒரு கடுமையான போராட்டத்தை எதிர்நோக்கியிருந்தேன். இறைவன் அருளில் சாதகமான தீர்ப்பு வந்துள்ளது. தீர்ப்பை வரவேற்கிறேன் என்று அன்வார் குறிப்பிட்டார். ஓரினப்புணர்ச்சி வழக்கில் தனக்கு விதிக்கப்பட்ட ஐந்து சிறைத்தண்டனையை எதிர்த்து அன்வார் செய்து இருந்த மேல்முறையீட்டை உச்ச நீதிமன்றம் கடந்த டிசம்பர் மாதம் தள்ளுபடி செய்து இருந்தது. எனினும் குற்றச்சாட்டிலிருந்து விடுதலை பெறும் தம்முடைய முயற்சி நிற்காது என்றும் தொடரும் என்றும் பிகேஆர் நடப்பில் தலைவர் அன்வார் இப்ராஹிம் அப்போது தெரிவித்து இருந்தார். எல்லாம் முடிந்து விடவில்லை. சட்டப்படி அடுத்து என்ன செய்யலாம் என்பது குறித்து என் வழக்குரைஞர்களுடன் விவாதிப்பேன் என்றும் அவர் தெரிவித்து இருந்தார். அதன் அடிப்படையில் மன்னிப்பு வாரியத்திடம் அன்வார் செய்து கொண்டிருந்த தண்டனையை ரத்து செய்யும் விண்ணப்பம் நிராகரிக்கப்பட்டது தொடர்பில் அதன் முடிவின் தன்மை குறித்து அவர் கேள்வி எழுப்பியிருந்தார். அது குறித்து நேற்று மேல்முறையீட்டு நீதிமன்றம் அவ்விவகாரத்தை விசாரணை செய்தது. பொதுவாகவே நீதிமன்ற நடைமுறைகள் அனைத்தும் முடிந்து ஒரு வழக்கில் தண்டனையை ரத்து செய்வதற்கு மன்னிப்பு வாரியத்திடம் விண்ணப்பம் செய்வதற்கு ஒருவருக்கு உரிமை இருக்கிறது. அவ்வாறு விண்ணப்பிக்கும் போது, மன்னிப்பு வாரியம் அந்த மனுவை நிராகரிக்குமானால் அது குறித்து கேள்வி எழுப்ப முடியாது. சர்ச்சை செய்ய முடியாது என்பதுதான் இவ்வளவு காலமாக நடைமுறையில் இருந்து வந்துள்ளது. ஆனால் அதன் முடிவு குறித்து கேள்வி எழுப்பி வழக்கை தொடர்வதற்கு அனுமதி பெறப்பட்டு இருப்பது இதுவே முதல் முறையாகும். 1994 ஆம் ஆண்டு கூட்டரசு அரசமைப்பு சட்டம் 40(1ஏ) பிரிவின் திருத்தம் மற்றும் பிரிட்டனில் நடைபெற்ற ஒரு வழக்கின் தன்மை குறித்து அன்வார் மேல்முறையீட்டு நீதிமன்றத்தில் இரு கேள்விகளை எழுப்பியிருந்தார். அன்வாரின் வழக்கறிஞர் என்.சுரேந்திரன் செய்தியாளர்களிடம் பேசுகையில் மன்னிப்பு வாரியத்தின் முடிவு குறித்து கேள்வி எழுப்ப முடியும் என்பதை கூட்டரசு நீதிமன்றம் ஏற்றுக்கொண்டு இருப்பதானது இவ்வழக்கில் மிகப்பெரிய தாக்கத்தை ஏற்படுத்தும் என்றார். குறிப்பாக சிறையில் அடைக்கப்பட்டுள்ள கைதிகள் குறிப்பாக தூக்கு கைதிகளின் உரிமை குறித்து மிகப்பெரிய தாக்கத்தை இந்த வழக்கு ஏற்படுத்தும் என்றார். சுருங்கச்சொன்னால் மேல்முறையீட்டு நீதிமன்றம் அனுமதித்து இருக்கும் இந்த முடிவினால் கைதிகளின் உரிமை குறித்து மன்னிப்பு வாரியத்திடம் விவாதிக்க முடியும் என்றார்.


வங்காளதேச கட்டட தீ விபத்தில் 19 பேர் பலி

டாக்கா,

வங்காளதேச தலைநகரில் எரியும் உயர்மாடிக் கட்டடத்திலிருந்து ஒருவர் கீழே குதித்துத் தப்பிக்க முயற்சி செய்கிறார். இவர் உயிர் பிழைத்தாரா என்பது தெரியவில்லை. இவரைப்போல மேலும் ஐவர் கீழே குதித்தனர். டாக்காவில் உள்ள பனானி பகுதியில் உள்ள எஃப்.ஆர் எனும் கட்டடத்தில் நேற்று முன் தினம் பிற்பகலில் தீ விபத்து ஏற்பட்டது. இதில் உயிரிழந்தவர்களின் எண்ணிக்கை 19-ஐத் தொட்டு உள்ளது. எழுபதுக்கும் மேற் பட்டோர் காயம் அடைந்தனர். பலர் உள்ளே சிக்கிக் கொண்டதாகவும் கூறப்பட்டது. பல மணி நேர போராட்டத்துக்குப் பிறகு தீ அணைக்கப்பட்டது.

செயற்கைகோள் எதிர்ப்பு ஏவுகணையை இந்தியா வெற்றிகரமாக பரிசோதனை செய்துள்ளதாக இந்திய பிரதமர் நரேந்திர மோடி கடந்த புதன் கிழமை அறி வித்த நிலையில், இதுபோன்ற தகவல்கள் பரப்பப்பட்டு வருகின்றன.


சசிகலா முதல்வராவதை தடுங்கள்..

அதிமுக பொதுச்செயலாளர் சசிகலா முதல்வராக அனுமதிக்க கூடாது என்றும், தமிழக அரசை கலைக்க வேண்டும் என்றும் குடியரசு தலைவருக்கு கோரிக்கைவிடுத்து, கையெழுத்து இயக்கம் தொடங்கியுள்ளது. தமிழ் அரசன் என்பவர் change.org என்ற பிரபல கையெழுத்து இயக்க வெப்சைட் மூலம் இக்கோரிக்கையை வைத்துள்ளார். ஏகப்பட்ட வழக்குகள் நிலுவையில் உள்ள நிலையில், இந்தியாவின் ஒரு மாநிலத்தை ஆளும் உரிமையை சசிகலாவுக்கு கொடுக்க கூாடது என்பது இவரது முக்கிய கோரிக்கை. இக்கோரிக்கை மனுவுக்கு இதுவரை சுமார் 30 ஆயிரம் பேர் ஒப்புதல் வழங்கியுள்ளனர்.


என்னது... விஷால் சொல்லி காவிரியில தண்ணீர் திறந்தாங்களா?

சென்னை அண்மையில் காவிரி நீர் பிடிப்பு பகுதிகளில் திடீரென மழை பெய்ததால் அணை நிரம்பும் நிலையில் காவிரியில் தண்ணீரைத் திறந்து விட்டுள்ளனர். இந்த நிலைமையைக் கவனித்த நடிகர் விஷால், காக்கா உட்கார பனம்பழம் விழுந்த கதையாக தனது வேண்டுகோளை ஏற்று தண்ணீர் திறந்து விட்டதற்கு நன்றி என்று கர்நாடகா அமைச்சருக்கு கடிதம் எழுதியுள்ளார். எத்தனை காலப் போராட்டம் தண்ணீருக்கு. தமிழகத்துக்கு உரிமையான தண்ணீரை பெறுவதில் எத்தனை கடுமையான அரசியல் சித்து விளையாட்டு கள் என பல்வேறான துயரமான சம்பவங்கள் நிறைந்திருக்க, விவசாயிகள் பாசனத்திற்கு தண்ணீர் தராத கர்நாடகா விஷால் சொன்னதும் திறந்து விட்டது எனும் கருத்து கேட்போரை நகைச்சுவைப் படுத்துவதாக அமைவதுடன் பெரும் வைரலாகி சமூக வலைத் தளங்களை துளைத்தெடுத்தது. மழை நீரின் அதிகரிப்பால் அணைக்கு ஆபத்து ஏற்பட்டுவிடக்கூடாது என பாதுகாப்பு கருதி வெள்ள நீரை திறந்து விடுகின்ற நிலையைக் கூட தனது அறிவால் உணர்ந்துகொள்ளாத நடிகர் விஷால் அதனை அரசியலாகப் பார்த்து, கருத்து வௌியிட்டு விளம்பரம் தேடும் நடவடிக்கை பெரும் விமர்சனத்திற்கு உள்ளாகியுள்ளது. 205 டி எம் சி தண்ணீர் உச்சநீதி மன்ற தீர்ப்புப்படி கர்நாடகா வழங்கவேண்டும் என்ற சட்டம்கூட அவமதிக்கப்பட்ட நிலையில் விஷாலின் வார்த்தை மதிக்கப்பட்டதா, விஷால் எங்கே இருக்கிறார் ஏன் இவருக்கு இந்த சின்ன விவாகாரத்தைக் கூட புரிந்துகொள்ளமுடியாமல் சிறுபிள்ளைத்தனமாக சிந்திக்கிறார், காவேரி நீர்ப்பிடிப்பு பகுதிகளில் ஜூன் முதல் பருவ மழைக்காலம் வந்தால் யார் கேட்டாலும், கேட்காமல் இருந்தாலும் உபரி நீர் திறந்து விடப்படுவது தெரியாதவரா விஷால் என்ற கடுமையான விமர்சனங்கள் சமூக வலைத்தளங்களைப் பதம் பார்த்தன. எது எப்படியோ, சினிமாவை நம்பிய தமிழக அரசியலும், அரசியல் நெருக்கடிகளின் நடுவே அரசியல் செய்யும் சினிமா நடிகர்களும் இருக்கும்வரை அறிவுசார்ந்த ஒரு அரசியல் கட்டமைப்பு தமிழகத்தில் மிகத் தொலைவில்தான் இருக்கின்றது என்கிறது ஒரு சமூகவலைத்தள விமர்சனம்.


கெட்கோ நில விவகாரத்தில் மற்றொரு அதிரடி திருப்பம்

பகாவ், கெட்கோ நில விவகாரத்தில் மற்றொரு அதிரடி திருப்பமாக,   69 வயது இந்திய ஆடவர் ஒருவரை மலேசிய ஊழல் தடுப்பு ஆணையம் (எம்.ஏ.சி.சி.) கைது  செய்துள்ளது. நில ஏல விற்பனையில் சம்பந்தப்பட்டவர் என சந்தேகிக்கப்படும் அந்த ஆடவர் நேற்று மதியம் வாக்குமூலம் பதிவுக்காக எம்.ஏ.சி.சி. அலுவலகம் வந்திருந்தபோது கைது செய்யப்பட்டார் என்பதை எம்.ஏ.சி.சி. உறுதிப்படுத்தியுள்ளது.

புத்ரா ஜெயாவில் உள்ள எம்.ஏ.சி.சி. தலைமையகத்தில் அந்த ஆடவரிடமிருந்து வாக்குமூலம் பதிவு செய்யப்பட்ட பிறகு தாங்கள் இந்நடவடிக்கையை மேற்கொண்டதாக ஆணையத்தின் தலைவர் டான்ஸ்ரீ ஸுல்கிப்ளி அஹ்மட்  இங்கு தெரிவித்தார்.

இந்த சம்பவத்தில் முக்கியமான சாட்சியாக விளங்கும் அந்த ஆடவரை நாங்கள் கைது செய்திருக்கிறோம் என்பதை என்னால் உறுதிப்படுத்த முடியும். நேற்று மதியம் 2.45 மணிக்கு வாக்குமூலம் பதிவு செய்யப்ப டுவதற்காக அந்த ஆடவர் தலைமையகம் வந்திருந்தார் என்று அவர் சொன்னார்.

Read More: MALAYSIA NANBAN NEWSPAPER ON 19.9.2017


சிரம்பான் நகர் மாநகர் அந்தஸ்து பெறும்போது இந்தியர்களுக்கு வேலைவாய்ப்பு ஏற்படுத்தப்பட வேண்டும்

(துர்க்கா) சிரம்பான்,

நெகிரி செம்பிலானின் தலைநகர் சிரம்பான், அடுத்த ஆண்டில் மாநகர் அந்தஸ்து வழங்கப்படு வதை வட்டார மக்கள் வரவேற் றுள்ளனர். ஆனால், அந்த அந் தஸ்து கிடைப்பதற்கு முன்னதாக சிரம்பான் நகரில் மக்கள் எதிர்நோக்கி வரும் பல்வேறு பிரச்சினைகளுக்கு முதலில் தீர்வு காணப்பட வேண்டும் என்று சிரம்பான் நகர மக்கள் நெகிரி மாநில அரசுக்கு வேண்டுகோள் விடுத்துள்ளனர்.

மக்கள் எதிர்நோக்கி வரும் அடிப்படை பிரச்சினைகளுக்கு தீர்வு காணப்படாமல், மாநகர் அந்தஸ்து வழங்கப்படுவதில் எந்த அர்த்தமுமில்லை என்று அவர்கள் வலியுறுத்து கின்றனர். சிரம்பானுக்கு மாநகர் அந்தஸ்து வழங்கப்படுவதற்கு மத்திய அரசாங்கம் கடந்த 2012 ஆம் ஆண்டு அங்கீகாரம் வழங்கியது. எனினும் அதன் தரம் உயர்த்தப்படுவதற்கான அடிப்படை வேலைகளுக்காக ஐந்து ஆண்டுகள் எடுத்துக்கொள்ளப்பட்டுள்ளன.

எனினும் அடுத்த ஆண்டு முற்பகுதியில் சிரம்பான் மாநகர் மன்றமாக அதிகாரப்பூர்வமாக அறிவிக்கப்படும் என்று கடந்த வாரம் நெகிரி செம்பிலான் மந்திரி புசார் டத்தோஸ்ரீ முகமட் ஹசான் அறிவித்துள்ளார். தற்போது நகராண்மைக்கழகமாக விளங்கி வரும் சிரம்பான் மற்றும் நீலாய் ஆகியவற்றை ஒருங்கி ணைக்கும் பணிகள் நடைபெற்று வருவதாகவும் அவர் சொன்னார்.

Read More: Malaysia Nanban News Paper on 19.12.2017


'தற்கொலை செய்துகொள்வேன்!' - நடிகை ஆனந்தியின் கந்துவட்டிக் கதறல்

'என்னுடைய கந்துவட்டிப் புகாருக்கு போலீஸார் நடவடிக்கை எடுக்கவில்லை என்றால் தற்கொலை செய்துகொள்வதைவிட வேறுவழியில்லை' என்று கண்ணீர்மல்க சீரியல் துணை நடிகை ஆனந்தி தெரிவித்தார்.

நெல்லை கலெக்டர் அலுவலக வளாகத்தில் கந்துவட்டிக் கொடுமையால் பாதிக்கப்பட்ட குடும்பம், தற்கொலை செய்து உயிரை மாய்த்துக் கொண்டது. இந்தச் சம்பவத்துக்குப் பிறகு முதல்வர் எடப்பாடி பழனிசாமி, கந்து வட்டிப் புகார்களுக்கு உடனடியாக நடவடிக்கை எடுக்க கலெக்டர், காவல்துறைக்கு உத்தரவிட்டுள்ளார். ஆனால், கந்து வட்டியால் பாதிக்கப்பட்டவர்களுக்காகச் சட்டம் இருந்தாலும் ஏனோ அதிகாரிகள் அந்தச் சட்டத்தின்கீழ் யார் மீதும் நட வடிக்கை எடுப்பதில்லை. இதனால் கந்துவட்டியால் பாதிக்கப்படுவோர்களின் நிலைமை அந்தோ பரிதாபம். கந்து வட்டி வாங்கியவர்களின் குடும்பத்தில் உள்ள பெண்கள், கந்துவட்டிக் கும்பல் கேட்ட வார்த்தைகள் மரணத்தைவிட அதிக வலியைக் கொடுத்திருக்கும்.

கந்துவட்டித் தொடர்பான புகார்கள் சில நாள்களாகக் காவல்நிலையங்களின் வாசல்களைத் அதிகமாகத் தட்டத் தொடங்கியுள்ளன. கந்துவட்டியால் பாதிக்கப்பட்டவர்களின் செய்திகளும் மீடியாக்களில் அதிகமாக இடம்பெறுகின்றன. தனியார் தொலைக்காட்சிகளிலும் கந்துவட்டி விவாதிக்கப்படு கின்றன. கந்துவட்டியால் என் குடும்பமே பாதிக்கப்பட்டுள்ளதாக சீரியல் துணை நடிகை ஆனந்தி, இன்று சென்னை கமிஷனர் அலுவலகத்தில் பரபரப்பான புகார் ஒன்றைக் கொடுத்தார்.

"என்னுடைய தந்தை ஆறுமுகத்தின் மருத்துவச் செலவுக்காக அம்மாவின் தங்கை ரங்கநாயகியிடம் கடந்த 2014-ம் ஆண்டில் 5 லட்சம் ரூபாய் வரை வட்டிக்கு வாங்கினேன். வட்டிப் பணத்தை மாதந்தோறும் செலுத்தினேன். கடந்த சில மாதங்களாக எனக்கு சீரியலில் வாய்ப்புக்கள் இல்லை. இதனால், பண நெருக்கடியால் சிரமப்பட்டேன். வட்டிக்குப் பணம் கொடுக்காததால் சித்தி ரங்கநாயகி மற்றும் அவரின் உறவினர்கள் எனக்கு நெருக்கடி கொடுத்தனர். இதனால் மன உளைச்சலுக்குத் தள்ளப்பட்டேன். இந்தச் சமயத்தில் ராணிப்பேட்டை போலீஸ் நிலையத்தில் புகார் கொடுத்தேன். ஆனால், போலீஸார் நடவடிக்கை எடுக்கவில்லை. அதன்பிறகு, வேலூர் எஸ்.பி-யிடம் புகார் கொடுத்தேன். அங்கேயும் நடவடிக்கை எடுக்கப்படவில்லை.

போலீஸில் புகார் கொடுத்ததால் எனக்கு மிரட்டல்கள் வந்தன. இந்தச் சமயத்தில் என்னிடமிருந்த செக்குகளைப் பிடுங்கி, அதில் 31 லட்சம் ரூபாய் தொகையை நிரப்பி வங்கியில் செலுத்தினர். பணமில்லாததால் செக் திரும்ப வந்தது. இதனால் வேலூர் நீதிமன்றத்தில் செக் மோசடி வழக்கு நடந்து வருகிறது. 5 லட்சம் ரூபாய் கடனுக்கு 31 லட்சம் ரூபாய் என ஏமாற்றி, செக் மோசடி வழக்கு தொடர்ந்ததால் மன உளைச்சலுக்குத் தள்ளப்பட்டுள்ளேன். நான் மட்டுமல்ல, என்னுடைய குடும்பமே ரங்கநாயகி மற்றும் அவர் குடும்பத்தினரிடம் கந்துவட்டியால் சிக்கித் தவிக்கிறது. என்னுடைய சகோதரிகள் அனிதா, அனிஷியா ஆகியோரும் ரங்கநாயகியிடம் வட்டிக்குப் பணம் வாங்கியுள்ளனர். அவர்களுக்கும் ரங்கநாயகி நெருக்கடி கொடுத்துவருகிறார்.

இதற்கிடையில் என் அண்ணன் அருண்குமாரும் வட்டி டார்ச்சரால் பாதிக்கப்பட்டார். அவர், 2016, டிசம்பர் 19-ல் விபத்தில் சிக்கி இறந்தார். அவர் மரணத்தில் பல சந்தேகங்கள் உள்ளன. இதுதொடர்பாக போலீஸில் புகார் கொடுத்தும் நடவடிக்கை எடுக்கவில்லை. தற்போது, ராணிப்பேட்டையில் உள்ள 60 லட்சம் மதிப்புள்ள வீட்டை அபகரிக்க ரங்கநாயகி முயற்சிசெய்து வருகிறார். என்னுடைய அம்மா சரசாவிடம் ரங்கநாயகி தரப்பு மிரட்டியுள்ளது. ஒட்டுமொத்த குடும்பமே சித்தியிடம் சிக்கித் தவித்துவருகிறது. என்னுடைய புகாருக்கு போலீஸார், நடவடிக்கை எடுக்கவில்லை என்றால் தற்கொலை செய்துகொள்வதைத் தவிர வேறு வழியில்லை என்றார் கண்ணீருடன்.

"நடிகை ஆனந்தி புகார் தொடர்பாக என்னுடைய கவனத்துக்கு எந்தத் தகவலும் வரவில்லை. ராணிப்பேட்டை போலீஸ் நிலையத்தில் விசாரித்துவிட்டு போலீஸார் மீது தவறு இருந்தால் அவர்கள் மீது நடவடிக்கை எடுக்கப்படும்" என்றார் வேலூர் போலீஸ் எஸ்.பி பகவலன்.


சிவன் திருவுருவ முக வடிவில் நெகிழி தண்ணீர் புட்டிகள்,

(ஆர்.தசரதன்) பினாங்கு,

சிவன் திருவுருவ முக வடிவில், கங்கை நீர் என்று எழுதப்பட்டிருக்கும் நெகிழி தண்ணீர் புட்டிகள், பினாங்கு மாநிலத்திலுள்ள சில இந்தியர் கடை களில் விற்கப்பட்டு வருவது தொடர்பில், பினாங்கு இந்து சங்கம் கண்டனம் தெரிவித்திருக்கிறது.ஏற்கெனவே தடை செய்யப் பட்டிருக்கும் இவ்வகை தண்ணீர் புட்டிகள்  மீண்டும் சந்தைகளில் சட்ட விரோதமாக விற்பனைக்கு வந்திருப்பது அதிர்ச்சியை அளிப்பதாகவும் இவற்றை அரசு விரைந்து தடை செய்ய வேண்டு மெனவும் சங்கத்தின் துணைத் தலைவர் கே.பி.முருகையா கோரிக்கை விடுத்துள்ளார்.

இந்து சமயப் புனிதத் தன்மைக்கு மாசு கற்பிக்கும் வகையில் கடவுள் திருவுருவத்தை வடிவமாகக் கொண்டிருக்கும் எவ்வித உணவுப் பொருளும் பயன்பாட்டிற்கு உகந்ததல்ல என்பது ஏற்கெனவே அரசின் கவனத்திற்கு வலியுறுத்தப் பட்டிருப்பதை முருகையா நினைவு கூர்ந்துள்ளார்.

Read More: Malaysia Nanban Tamil Daily on 24.1.2018


தங்கள் பிள்ளைகளின் எதிர்காலம் சிறக்க தமிழ்ப்பள்ளிகளில் கற்கவைத்த இராமன் முத்து - புவனேஸ்வரி அரசப்பன் தம்பதியர்

“மெய்யடியார் சபை நடுவே எந்தை உனைப்பாடி மகிழ்ந்தின்புறவே வைத்தருளிச் செந்தமிழின் வளர்க்கின்றாய்” (4802) எனப்பாடி இறையன்பைப் பெற்று ஜீவகாருணியத்தை உலகிற்கு உணர்த்திய வள்ளலார் இராமலிங்க சுவாமிகள், தமிழ்மொழியைப் பித்ரு மொழியாக அடையாளம் கண்டதை நமது தற்போதைய  சமூகம் மறந்து விட்டிருப்பது சமூக வீழ்ச்சிக்கே அடித்தளம் என்பதை உடனடியாக உணர வேண்டும்.

மலேசியாவில் வாழும் இந்தியர்கள் வாழ்வியல் தேவை களை நிறைவு செய்யும் போராட்டத்தில் தாய்மொழிக் கல்வியைக் காவு கொடுப்பது ஏற்றுக்கொள்ள முடியாத விஷயமாகக் கருதுகின்றனர் கடாரம் என்றழைக்கப்பட்ட கெடா மாநிலத்தின் சுங்கைப்பட்டாணி நகரில் வசித்து வரும் இராமன் முத்து, இவரின் துணைவியார் புவனேஸ்வரி அரசப்பன். தங்களின் நான்கு பிள்ளைகளின் ஆரம்பக் கல்வியைத் தமிழ்ப்பள்ளியிலேயே தொடங்குவதற்கு முதன்மைக் காரணம் தமிழ்மொழியை அடுத்த தலைமுறை இழந்தால் நமது அடையாளம் சிதைக்கப்படும் என்பதேயாகும் எனத் தெளிவாகக் கூறுகின்றனர்.

இராமன் முத்து - புவனேஸ்வரி அரசப்பன் தம்பதியரின் மூத்த வாரிசு லாவண்யா இராமன். இவர் கெடா மாநிலத்தின் லூனாஸில் அமைந்திருக்கும் வெல்லெஸ்லி தோட்டத் தமிழ்ப்பள்ளியில்  தனது கல்வியைத் தொடங்கினார். இடைநிலைப்பள்ளிக் கல்விக்குப் பிறகு தற்போது செடாயா அனைத்து லகப் பல்கலைக்கழகக் கல்லூரியில்  விநியோக நிர்வாகத்துறையில் பயின்று வருகிறார்.

அடுத்தவர் லாவண்யா இராமன். இவரும் வெல்லெஸ்லி தோட்டத் தமிழ்ப்பள்ளியிலேயே கல்வியைத் தொடங்கியவர். எஸ்.பி.எம். தேர்விற்குப் பின்னர் தற்போது சரவா, கூச்சிங்கில் செயல்பட்டு வரும் செடாயா அனைத்துலகப் பல்கலைக்கழகக் கல்லூரியில் அறிவியல் துறை ஆயத்தக் கல்வியைப் பயின்று வருகின்றார்.

இராமன் முத்து - புவனேஸ்வரி அரசப்பன் தம்பதியரின் மூன்றாவது வாரிசு பிரதீபன் இராமன். இவர் தைப்பிங் நகரில் அமைந்திருக்கும் செயிண்ட் திரேசா தமிழ்ப்பள்ளியில் கல்விப் பயணத்தைத் தொடக்கினார். யூ.பி.எஸ்.ஆர், பிடி3 தேர்வுகளில் சிறந்த தேர்ச்சியினைப் பெற்று எஸ்.பி.எம் தேர்வு முடிவு களுக்காகக் காத்திருக்கின்றார். வீட்டின் கடைக்குட்டி மோவின்ராஜ் இராமன். இவரும் தன் அண்ணன் கல்வியைத் தொடங்கிய பேரா, செயிண்ட் திரேசா தமிழ்ப்பள்ளியில் கல்வியைத் தொடங்கி பிடி3 தேர்வில் சிறந்த அடைவு நிலையைப் பெற்றிருக்கின்றார்.

மலேசிய இந்தியர்களிடையே, பிள்ளைகளைத் தமிழ்ப்பள்ளியில் பதியும் எண்ணிக்கைக் குறைந்து வரும் நிலையில் தனது நான்கு பிள்ளைகளும் தமிழ்ப்பள்ளியிலேயே கல்வியைத் தொடங்குமாறு முடிவு எடுத்ததற்கு தான் தமிழ்மொழியின் மேல் கொண்டிருக்கும் பற்று மட்டுமல்லாமல் தனது தாய் மொழியாக இருப்பதுவுமே காரணம் என்பதை வலியுறுத்திய இராமன் முத்து, தமிழராகப் பிறந்த ஒவ்வொருவரும் தமிழ்க்கல்வியைப் பெறுவது தார்மீகப் பொறுப்பு என்பதையும் தெரிவித்துள்ளார். தமிழ்ப்பள்ளியில் கல்வியைத் தொடங்கிய குடும்பங்களில் மகிழ்ச்சியே  மேலோங்கும் என்பதை இராமன் முத்து - புவனேஸ்வரி அரசப்பன் குடும்பத்தினர் நிரூபித்துள்ளனர்.


தொடரும் வெனிசுலா போராட்டம்... இதுவரை 3,000 பேர் கைது!

வெனிசுலா அதிபருக்கு எதிராக நடந்து வரும் போராட்டத்தில், இதுவரை 3000-க்கும் மேற்பட்ட போராட்டக்காரர்கள் கைது செய்யப்பட்டுள்ளதாகக் கூறப் படுகிறது. வெனிசுலாவில், அதிபர் நிக்கோலஸ் மடுராவின் ஆட்சிக்கு எதிராக, கடந்த இரண்டு மாதங்களாக உள்நாட்டுக் கலவரங்கள் நடந்துவருகின்றன. இதில், பல அப்பாவிப் பொதுமக்கள் உயிரிழந்துவருகின்றனர். மடுரா பதவி விலக வேண்டும் எனவும் அதிபர் தேர்தல் நடத்தப்பட வேண்டும் எனவும் பொதுமக்கள் தரப்பில் கோரிக்கை வைக்கப்பட்டுள்ளது. இதையடுத்து, வெனிசுலாவில் தினமும் பதற்றமான சூழல் நிலவிவருகிறது. இரண்டு மாதப் போராட்டத்தில், 3,000-க்கும் மேற்பட்டோர் கைதுசெய்யப்பட்டுள்ளதாக தகவல் வெளியாகியுள்ளது. போராட்டத்தின்போது நடைபெறும் வன்முறைச் சம்பவங்களில், 60-க்கும் மேற்பட்ட அப்பாவி மக்கள் உயிரிழந்துள்ளதாகவும் போராட்டக்காரர்களின் தரப்பில் தெரிவிக்கப்பட்டுள்ளது. அதிபர் நிக்கோலஸ் மடுரா ஒரு சர்வாதிகாரிபோல ஆட்சிசெய்துவருவதாக எதிர்க் கட்சியினர் குற்றம் சாட்டியுள்ளது குறிப்பிடத்தக்கது.


வெல்லெஸ்லி தோட்டத் தமிழ்ப்பள்ளிக்கு ஒதுக்கப்பட்ட 4 ஏக்கர் நிலம் எங்கே?

(ஹேமா எம். எஸ். மணியம்)

லூனாஸ்,

கூலிம் மாவட்டத்தில் அதிகமான மாணவர்களை கொண்டு  இயங்கிவரும்  தமிழ்ப்பள்ளிகளில் ஒன்று வெல்லெஸ்லி தோட்டத் தமிழ்ப்பள்ளியாகும். இப்பள்ளி பல ஆண்டு காலமாக நிலப்பிரச்சினையை எதிர்நோக்கி வருகிறது. எனினும், நம் சமுதாயத்தை ஆட்கொண்டி ருக்கும் பல்வேறு போராட்டங்க ளுக்கிடையே இது இன்னமும் தீர்வு காணப்படாத ஒரு விவகாரமாகவே  நிலவி வருகிறது.

வெல்லெஸ்லி தோட்டத் தமிழ்ப்பள்ளியும் லூனாஸ் வெல்லெஸ்லி அம்மன் ஆலயமும் ஒரே இடத்தில் ஒரே நிலத்தில் அமைக்கப்பட்டுள்ளன. இதுநாள் வரை  பள்ளிக்கென்று தனி நிலப்பட்டா கிடையாது. அதை முறைபடி கேட்டால் அரசாங்கம் சார்ந்தவர்கள் அதற்கு முறையான பதில்களை தருவதில்லை என்றுதான் கூற வேண்டும். அரசாங்கம் இவ்விவகாரத்தில் அலட்சியம் காட்டுகிறது என்பதும் தெளிவாகின்றது.

வெல்லெஸ்லி தோட்டத் தமிழ்ப்பள்ளியில் ஏறக்குறைய 500 மாணவர்கள் காலை, மாலை என்று இரண்டு பிரிவுகளாக பயின்று வருகின்றனர். இந்த மாணவர்கள் எண்ணிக்கை வருடந்தோறும் அதிகரித்து கொண்டுதான் வருகின்றது. இதற்காக, பள்ளியின் பெற்றோர் ஆசிரியர் சங்கம் முடிந்த வரை புதிய இணைக் கட்டடத்தை அமைக்கும் நடவடிக்கையில் இறங்கும் தீர்மானத்தில் உள்ளனர்.

 ஆனால் அவர்களால் இம்முயற்சியை செயல்படுத்த முடியவில்லை.  பள்ளியின் நிலப்பட்டா பிரச்சினையே இதற்கு காரணமாகும் என்று கூறுகிறார் வெல்லெஸ்லி தோட்டத் தமிழ்ப்பள்ளி பெற்றோர் ஆசிரியர் சங்கத்தின் நடப்பு தலைவர் இராமலிங்கம்.

இதனை பற்றி விரிவாக கேட்ட  பொழுது, ஓர் அரசாங்கப் பள்ளிக்கு குறைந்தது 4 முதல் 5 ஏக்கரில் நிலம் இருக்க வேண்டும். வெல்லெஸ்லி தோட்டத் தமிழ்ப்பள்ளி எத்தனை ஏக்கரில் அமைந்துள்ளது என்று தெரியவில்லை. காரணம், பள்ளி வளாகத்தில் ஓர் ஆலயமும் அமைந்துள்ளது. '' WELLESELY LUNAS RUBBER ESTATE SDN.BHD '' எனும் வெல்லெஸ்லி தோட்ட மேம்பாட்டு நிறுவனத்தின் கீழ் இந்த வெல்லெஸ்லி தமிழ்ப்பள்ளி அமைந்துள்ளது. கடந்த 2006-இல் அந்த நிறுவனம் பள்ளியின் நிர்வாகத்துடன் ஓர் ஒப்பந்தத்தை செய்துகொண்டது.

Read More: Malaysia Nanban News Paper on 20.11.2017


தமிழ்ப்பள்ளி மாணவர்களுக்கு கேரம் பயிற்சி. மகத்தான திட்டம்

பெட்டாலிங் ஜெயா, சிலாங்கூர் கேரம் விளை யாட்டு சங்கத்தின் ஏற்பாட்டில் தமிழ்ப் பள்ளி மாணவர்களுக் கான கேரம் போட்டி நேற்று பெட்டாலிங் ழூஜெயா சீபோர்ட் தமிழ்ப் பள்ளியில் நடைபெற்றது. சிலாங்கூரில் 20க்கும் மேற்பட்ட தமிழ்ப்பள்ளி மாணவர்கள் இப்போட்டியில் கலந்து கொண்டு பரிசுகளை தட்டிச் சென்றனர். இந்நிகழ்வின் முக்கிய அங்கமாக மாணவர்கள் கேரம் விளையாட்டின் பயிற்சிகளை பெற வேண்டும் என்பதற்காக ஒவ்வொரு தமிழ்ப்பள்ளிகளுக்கும் கேரம் போர்ட் வழங்கப்பட்டது என்பது குறிப்பிடத்தக்கது. இப்போட்டியில் போட்டியின் ஒருங்கிணைப்பாளர் தியாகராஜன், தமிழ்ப்பள்ளி அமைப்பாளர் டேனியல் அமல்தாஸ், போலீஸ் அதிகாரி ராஜன் முரளி பாலா உட்பட பல பிரமுகர்கள் கலந்து கொண்டனர். இதனிடையே, தமிழ்ப்பள்ளி மாணவர்களுக்கு கேரம் பயிற்சிகள் வழங்கும் சிலாங்கூர் கேரம் சங்கத்தின் திட்டம் மகத்தானது என்று இளைஞர் விளையாட்டுத்துறை துணையமைச்சர் டத்தோ எம். சரவணன் பாராட்டினார். கடந்த காலங்களில் மாணவர்கள் கையில் கைத்தொலைபேசிகள் இருக் காது. இதனால் ஓட்டம், கபடி, பூப்பந்து, கால்பந்து, பல்லாங்குழி உட்பட பல விளையாட்டுகளில் ஆர்வம் செலுத்தி வந்தனர். இதனால் விளையாட்டுத்துறையிலும் நமது இந்தியர்களின் ஆதிக்கம் அதிகமாக இருந்து வந்தது. ஆனால் இன்றைய சூழ்நிலை மாறுப்பட்ட நிலையில் உள்ளது என்றார் அவர்.


இரண்டு  வயது இந்திய  சிறுவனை   கொலை

(எம்.கே.வள்ளுவன்)  கூலாய்,

இரண்டு  வயது இந்திய  சிறுவனை கொலை செய்ததாக  வேலையில்லாத இந்திய  ஆடவர் ஒருவர் மீது நேற்று  கூலாய்  மாஜிஸ்திரேட் நீதிமன்றத்தில் கொலை குற்றம் சாட்டப்பட்டது. கடந்த ஜனவரி 3 ஆம் தேதி மாலை 5.30 மணிக்கும் இரவு 7 மணிக்கும்  இடையில் கூலாய் ஜாலான் பேராக் 1, தெமங்கோங்  அடுக்கு மாடியில்  ஜே.பாவ்ல் எபினேசன்  எனும் சிறுவனை  கொலை செய்ததாக எம்.மோஸஸ் (வயது 24)  என்பவர் மீது குற்றவியல் பிரிவு 302 இன் கீழ் கொலை குற்றம் சாட்டப்பட்டது.

குற்றச்சாட்டு உறுதி  செய்யப்பட்டால்  எம்.மோஸஸ்  கட்டாய தூக்குத் தண்டனையை  எதிர் நோக்க சட்டம்  வகை செய்கிறது. கீழ்  நீதிமன்ற  உதவி பதி வாளர் முகமட் சலேஹுடின் அப்துல் சானி முன்னிலையில் குற்றச்சாட்டு வாசிக்கப்பட்ட வேளையில், குற்றச்சாட்டு தனக்கு விளங்குவதாக எம். மோஸஸ் தலையை மட்டும் அசைத்தார்.

Read More: Malaysia Nanban News Paper on 20.1.2018


பெட்ரோல் விலை 8 காசு உயர்வு! வாராந்திரம் உயருமா?

வாராந்திர அடிப்படையில் எரிபொருள் விலைகளை நிர்ண யிக்கும் புதிய நடைமுறையின் கீழ் ஏப்ரல் மாதத்தின் மூன்றாவது வாரத்தில் பெட்ரோல் விலை கள் உயர்வு கண்டுள்ளன. ரோன் 95 பெட்ரோல் லிட்டர் வெ.2.24க்கு விற்கப்படும். கடந்த வாரம் வெ.2.16 ஆக இருந்த இதன் விலை இவ்வாரம் எட்டு காசு உயர்ந்திருக்கிறது. அதேவேளையில், ரோன் 97 பெட்ரோல் ஒன்பது காசு உயர்வு கண்டு லிட்டர் வெ.2.52க்கு விற்கப்படுகிறது. இதன் கடந்த வார விலை வெ.2.43.கடந்த வாரம் லிட்டர் வெ.2.08 ஆக நிர்ணயிக்கப்பட்டிருந்த டீசல் விலை, இவ்வாரம் லிட்டர் வெ.2.16 ஆக உயர்ந்திருக்கிறது.இந்த புதிய விலைகள் இன்று வியாழக்கிழமை அமலுக்கு வந்துள்ளன. இந்த விலைப் பட்டியல் ஏப்ரல் 19 வரை நீடிக்கும்.உள்நாட்டு வர்த்தக, கூட்டுறவு, பயனீட்டாளர் நல அமைச்சு இந்த புதிய வாராந்திர எரிபொருள் விலைகளை டுவிட்டரின் வழி அறிவித்தது.


அரசியலில் இருந்து சுப்ரா  ஓய்வு

(எம்.கே.வள்ளுவன்) சிகாமாட்,

அரசியலிலிருந்து நான் ஓய்வு பெறக்கூடும் என மஇகா தேசியத் தலைவர் டத்தோஸ்ரீ டாக்டர் எஸ்.சுப்பிரமணியம் கோடி காட்டியுள்ளார்.இனி நான் மருத்து வத் துறையில் முழு நேர மருத்துவராகவோ அல்லது பகுதிநேர மருத்துவராகவோ பணியாற்ற எண்ணம் கொண்டுள்ளதாகவும் அவர் குறிப்பிட்டார்.முன்பு மருத்துவராக பணியாற்றி வந்துள்ள டத்தோஸ்ரீ டாக்டர் எஸ்.சுப்பிரமணியம் தனது சிகாமாட் நாடாளுமன்றத் தொகுதியை தற்காக்க முடியாமல் போனது குறித்து கருத்துரைக்கையில் தோல்வியால் வாழ்க்கை இதோடு முடிந்துவிட்டதாக பொருள்படாது என குறிப்பிட்டார்.

Read More: Malaysia Nanban Tamil Daily on 11.5.2018


தொடரும் இந்திய வம்சாவளியினர் மீதான தாக்குதல்

அமெரிக்காவில் இந்திய வம்சாவளியை சேர்ந்த இளம் தம்பதியரை அவர்களது மகளின் முன்னாள் காதலன் சுட்டுக் கொன்ற சம்பவம் பெரும் பரபரப்பை ஏற்படுத்தியுள்ளது.மேற்கு அமெரிக்காவில் உள்ள கலிபோர்னியா மாநிலத்தின் சான் ஜோஸ் நகருக்கு உட்பட்ட லாரா வேல்லே லேன் பகுதியில் வசித்து வந்தவர் நரேன் பிரபு. மென்பொருள் தயாரிப்பில் உலகப் பிரசித்தி பெற்ற சிலிக்கான் வேல்லியில் உள்ள தனியார் நிறுவனம் ஒன்றில் இவர் பணியாற்றி வந்துள்ளார். இந் நிலையில், தங்களது வீட்டுக்குள் புகுந்த ஒருவன் தனது தந்தையையும் தாயையும் துப்பாக்கியால் சுட்டுக் கொன்றுவிட்டு தனது தம்பியை பிணைக் கைதியாக பிடித்து வைத்திருப்பதாக நரேன் பிரபுவின் மூத்த மகன் சான் ஜோஸ் நகர காவல்துறைக்கு அவசர தகவல் அளித்துள்ளார். தகவலறிந்து உடனடியாக, சம்பவ இடத்துக்கு விரைந்த பொலிசார் அந்த வீட்டுக்குள் பதுங்கி இருந்த கொலையாளியை கைது செய்வதற்காக முற்றுகை யிட்டனர். காவல்துறையினரை கண்ட கொலையாளி பிணைக்கைதியாக பிடித்து வைத்திருந்த 13 வயது சிறுவனை விடுவித்தான். வீட்டைவிட்டு பத்திரமாக வெளியேவந்த சிறுவனை மீட்ட பொலிசார் உள்ளே சென்று பார்த்தபோது, நரேன் பிரபு, அவரது மனைவி மற்றும் கொலையாளி மூன்று பேரும் துப்பாக்கி குண்டு காயங்களுடன் பிணமாக கிடந்தனர். நரேன் பிரபுவின் 20 வயது மூத்த மகன் அளித்த தகவலின்படி, அவரது சகோதரியை கொலையாளியான மிர்ஸா டாட்லிக்(24) உயிருக்கு உயிராக காதலித்து வந்துள்ளான். வேறு இடத்தில் தங்கியிருக்கும் அந்தப் பெண்ணும் மிர்ஸாவுடன் மிக நெருக்கமாக பழகிவிட்டு, கடந்த ஆண்டு அவனை வெறுத்து ஒதுக்கி விட்டதாக தெரிகிறது. இதனால் ஆத்திரம் அடைந்த மிர்ஸா டாட்லிக், இந்த படுகொலையை செய்துவிட்டு, தன்னத்தானே துப்பாக்கியால் சுட்டுகொண்டு உயிரிழந்த தாக தெரிய வந்துள்ளது. இந்த விபரீதத்துக்கு காரணமான அந்தப் பெண் இச்சம்பவத்தின்போது அந்த வீட்டில் இல்லை என்பது குறிப்பிடத்தக்கது.


87 ஆண்டுகால பழைமை வாய்ந்த கோயில் இடித்து தரைமட்டம்

(கே.வி.சுதன்) கிள்ளான், இங்கு ஜாலான் போர்ட்கிள்ளான், ஸ்ரீ சுந்தரராஜ பெருமாள் ஆலயத்தின் பின்புறம் உள்ள 87 ஆண்டு கால பழைமை வாய்ந்த மீனாட்சி சுந்தரேஸ்வரர் கோயில் இடித்து தரைமட்டமாக்கப்பட்டது. நிலத்தின் உரிமையாளர் உட்பட அமலாக்க அதிகாரிகள், போலீசார், ஷா ஆலம் நீதிமன்றப் பொறுப்பாளர்கள் ஆகியோரின் முன்னிலையில் மண்வாரி இயந்திரத்தால் அந்த ஆலயம் இடித்து தரைமட்டமாக்கப்பட்டது. கிள்ளான், லோரோங் பொக்கோ சாக்காட் சாலையில் தனியார் நிலத்தில் கட்டப்பட்டிருந்த மீனாட்சி சுந்தரேஸ்வரர் ஆலயம் நேற்று காலை 10.00 மணி யளவில் உடைக்கப்பட்டது. சம்பந்தப்பட்ட நில உரிமையாளர் உட்பட அமலாக்க அதிகாரிகள், போலீசார், மாவட்ட நில அதிகாரி, ஷா ஆலம் நீதிமன்றப் பொறுப்பாளர் ஆகி யோரின் முன்னிலையில் மண்வாரி இயந்திரத்தின் துணையுடன் ஆலயத்தை உடைக்கும் நடவடிக்கை மேற்கொள்ளப்பட்டபோது பொது மக்கள் உட்பட யாரும் உதவ முன்வரவில்லை என்று சம்பந்தப் பட்ட ஆலயப் பொறுப்பாளர் தர்மா வருத்தத்துடன் கூறினார். சம்பந்தப்பட்ட ஆலயம் கட்டப்பட்டுள்ள நிலம் ஒரு சீனக் குடும்பத்திற்குச் சொந்தமானது. இந்நிலையில், பல்வேறு பேச்சு வார்த்தைகளுக்குப் பின் நில உரிமையாளர் இறுதியாக 9 லட்சம் வெள்ளிக்கு அந்நிலத்தை சம்பந்தப்பட்ட ஆலய நிர்வாகத்திடம் விற்பதற்கு ஒப்புக் கொண்டிருந்ததாகக் கூறப் படுகிறது. இருப்பினும், அந்தத் தொகையைச் செலுத்துவதற்கான கால அவகாசம் முடிவடையும் தறுவாயில் இருந்ததால், தொடர்ந்து எதற்கும் காத்திருக் காமல் நில உரிமையாளர் ஆலயத்தைத் உடைத்துத் தரைமட்டமாக்கி விட்டதாக அவர் தெரிவித்தார்.


குற்றவாளிகளைக் கண்டுகொள்ளாதிருக்க மாதம் 20 லட்சம் வெள்ளி ?

குற்றவாளிகளின் நடவடிக்கைகளை கண்டு கொள்ளாமல் இருப்பதற்காக சம்பந்தப்பட்ட தரப்பினர் தமக்கு மாதந் தோறும் 20 லட்சம் வெள்ளி வழங்க முன் வந்தனர் என்று முன்னாள் தேசிய போலீஸ் படைத் தலைவர் டான்ஸ்ரீ மூசா ஹசான் தெரிவித்தார். இந்தத் தரப்பினர் தவறான நபரை அணுகியதாக இவர் குறிப்பிட்டார். தனக்கு வழங்க முன்வந்த 20 லட்சம் வெள்ளியினை நிராகரித்த இந்த முன்னாள் போலீஸ் படைத்தலைவர் குற்றச் செயல்களை துடைத் தொழிப் பதற்கு முழு வீச்சில் இறங்கினார். சூதாட்டம், விபச்சாரம், போதைப்பொருள், வட்டி முதலைகளின் நடவடிக்கை ஆகிய விரும்பத்தகாத நடவடிக் கைகளை மேற்கொள்ள அனுமதி தருமாறு இந்த தீய சக்திகள் எனக்கு வேண்டுகோள் விடுத்தன. தான் பதவியில் இருந்த காலத்தில் பழம்பெரும் குற்றவாளி முக்கிய புள்ளிகளை களையெடுத்துள்ளேன். தேசிய போலீஸ் படையில் ஊழலுக்கு இடம் இல்லை. எந்தவொரு திட்டமிடப்பட்ட குற்றச் செயலுக்கு எதிராக டான்ஸ்ரீ மூசா ஹசான் கண்டிப்பான கடுமையான அணுகுமுறையினை கொண்டிருந்தார். சந்தேகிக்கப்பட்ட ஏழு மலேசிய குண்டர் கும்பல் தலைவர்கள் கைது செய்தது இவர் காலத்தில் நிகழ்த்திய சாதனை.


வெ.150 கோடி சேமிப்புத் தொகைக்கு பி.டி.பி.டி.என். இலக்கு

கோலாலம்பூர், ஜூலை 15-

தேசியக் கல்விச் சேமிப்புத் திட்டத்தில் (எஸ்.எஸ்.பி.என்.) வெ.150 கோடி மதிப்புள்ள சேமிப்புத் தொகையுடன் 4 லட்சம் சேமிப்பாளர்களை இவ்வாண்டில் இணைக்க தேசிய உயர்கல்வி சேமிப்பு நிதி அமைப்பு (பி.டி.பி.டி.என்.) இலக்குக் கொண்டுள்ளதாக அதன் தலைவர், வான் சைஃபுல் வான் ஜான் தெரிவித்தார்.

தற்போது கோவிட்-19 காரணத்தினால் பொருளாதாரச் சவாலை எதிர்நோக்கியிருக்கின்ற போதிலும் இவ்வாண்டு ஜனவரி தொடங்கி மே மாதம் வரை வெ.56.42 கோடி சேமிக்கப்பட்டு உள்ளது. இத்தொகை  கடந்த ஆண்டின் இதே கால கட்டத்தில் சேமிக்கப்பட்ட வெ.38.018 கோடியைக் காட்டிலும் அதிகமாகும்.

கடந்தாண்டுக்கான எஸ்.எஸ்.பி.என்.னின் ஒட்டுமொத்தச் சேமிப்புத் தொகை வெ.130 கோடியாகும். நாட்டில் எஸ்.எஸ்.பி.என். கடந்த 2004இல் அறிமுகப்படுத்தப்பட்டது  முதல் இவ்வாண்டு மே மாதம் வரை 45 லட்சம் வங்கிக் கணக்குகள் திறக்கப்பட்டு சேமிப்புத் தொகை வெ.640 கோடி வரை எட்டியுள்ளது.

இப்போது நடமாட்டக் கட்டுப்பாட்டு உத்தரவு கால கட்டத்தில் இருக்கின்ற போதிலும் எஸ்.எஸ்.பி.என்.னில் இவ்வாண்டு ஜனவரி தொடங்கி மே மாதம் வரை சேமிக்கப்பட்ட தொகையில் வெ.18.402 கோடி உயர்வு அல்லது கடந்தாண்டின் இதே கால கட்டத்தைக் காட்டிலும் 48.4 விழுக்காடு உயர்வு பதிவு செய்யப்பட்டுள்ளது என்று பி.டி.பி.டி.என். தலைமையகத்தில் எஸ்.எஸ்.பி.என். ஐ-பிளஸ் 2020க்கான அதிர்ஷ்டக் குலுக்குத் திட்டத்தைத் தொடக்கி வைத்து உரையாற்றிய போது வான் சைஃபுல் வான் ஜான் குறிப்பிட்டார்.

கல்விச் சேமிப்பை ஊக்குவித்து   விசுவாசமிக்க சேமிப்பாளர்களை மதிக்கும் பொருட்டு வெ.10 லட்சம் மதிப்புள்ள பரிசுகள் கொண்ட எஸ்.எஸ்.பி.என். ஐ-பிளஸ் 2020க்கான அதிர்ஷ்டக் குலுக்குத் திட்டத்தை பி.டி.பி.டி.என். தொடங்கியது.

இந்த அதிர்ஷ்டக் குலுக்கு உண்மையில் ஒரு சிறப்பு சலுகைத் திட்டம் மட்டுமின்றி எஸ்.எஸ்.பி.என்.-ஐ பிளஸ் கடந்த 2015இல் அறிமுகப்படுத்தியதில் இருந்து ஒரே தன்மை கொண்டதாகவும் விளங்குகிறது.

இந்த அதிர்ஷ்டக் குலுக்குத் திட்டத்தில் வருடாந்திர மற்றும் மாதாந்திரத் திட்டம் என்று 2 வகைத் திட்டங்கள் உள்ளன. இதில் மாதாந்திரத் திட்டம் ஜூலை மாதம் 1ஆம் தேதி தொடங்கி டிசம்பர் மாதம் 31ஆம் தேதி வரையிலும் வருடாந்திரத் திட்டம் ஜனவரி 1ஆம் தேதி தொடங்கி டிசம்பர் மாதம் 31ஆம் தேதி வரை நடத்தப்படும்.

வருடாந்திர அதிர்ஷ்டக் குலுக்குத் திட்டத்தில் முதல் பரிசாக மெர்சிடிஸ் பென்ஸ் சி200 எஃப்.எல் ஏ.எம்.ஜி லைன், 2ஆவது பரிசு வெ.50,000 ரொக்கம், 3ஆவது பரிசு வெ.30,000 ரொக்கம் மற்றும் ஆறுதல் பரிசாக 1,000 சேமிப்பாளர்களுக்கு வெ.500 வழங்கப்படும். மாதாந்திர அதிர்ஷ்டக் குலுக்கில் எஸ்.எஸ்.பி.என்.னின் 20 சேமிப்பாளர்கள் ஒவ்வொரு மாதமும் வெ.2,020 ரொக்கப் பரிசைப் பெறுவர்.

அதனால் எஸ்.எஸ்.பி.என். ஐ-பிளசில் வங்கிக் கணக்கைத் திறந்து அதிகரிக்க வேண்டும் என்றால் ரொக்கமில்லாப் பணப் பரிவர்த்தனையை எஸ்.எஸ்.பி.என். இணையத்தளத்தின் வழி மேற்கொள்ளலாம் அல்லது பி.டி.பி.டி.என். சந்தை நிர்வாகியைத் தொடர்பு கொள்ளலாம் அல்லது அருகிலுள்ள மாநில பி.டி.பி.டி.என். அலுவலகத்திற்குச் செல்லலாம்


ஆண்மைக்குறைவு ... குழந்தையின்மை ... கருத்தரிப்பு மையங்களில் நடப்பது என்ன?

முன்னெப்போதும் இல்லாத அளவுக்கு செயற்கை கருத்தரிப்பு மையங்கள் உலகெங்கும் பெருகி வருகிறது. உலகமயமாக்கலுக்கு பிறகான வாழ்வியல் முறை மாற்றங்கள் காரணமாக, மக்களிடம் கருத்தரிப்பு பிரச்னை அதிகரித்து வருகிறது. இதையடுத்து பல்வேறு தொழில் அதிபர்கள்கூட கருத்தரிப்பு மையங்களில் முதலீடு செய்ய ஆரம்பித்துவிட்டனர். குழந்தையின்மையால் ஏக்கத்திலேயே வாழ்நாளைக் கழிக்கும் தம்பதிகளுக்கு அறிவியல் தந்த வரப்பிரசாதம்தான் செயற்கைக் கருத்தரிப்பு முறை. ஆனால் இதை முழுக்க முழுக்க வணிக நோக்கில் மட்டுமே இன்னொரு தளத்துக்கு எடுத்துச்செல்ல ஆரம்பித்திருக்கின்றனர். பொதுவாக திருமணமாகி பல வருடங்கள் குழந்தை இல்லையென்றால் தான் செயற்கை கருத்தரிப்பு மையங்களை நாடுவார்கள் ஆனால் சென்னை போன்ற பெரு நகரங்களில், திருமணமாகி ஒரு வருடம் முடிவதற்குள் கூட செயற்கை கருத்தரிப்பு மையங்களின் வாசலில் வந்து நிற்க ஆரம்பித்துவிட்டார்கள். ஆண்மைக்குறைவு, குழந்தையின்மை குறித்த பிரச்னைகளுக்கு உரிய மருத்துவர்களை அணுகாமல், பல தவறான தகவல்களை அள்ளித்தரும் இரவு டிவி ஷோக்களை பார்த்ததும், இணையத்தில் தவறான தகவல்களைப் படித்தும், குழந்தையின்மை குறித்த தவறான புரிதல்களால் பயந்து போய் கருத்தரிப்பு மையங்களை நோக்கி ஓடுகிறார்கள். குழந்தைப்பேறுக்காக எவ்வளவு வேண்டுமானாலும் பலர் செலவு செய்யத் தயாராக இருப்பதால், கருத்தரிப்பு மையங்களில் கனஜோராக வியாபாரம் நடக்கிறது. சிகிச்சைக்காக லட்சங்களில் பணம் பெரும் பல கருத்தரிப்பு மையங்கள் நேர்மையாக செயல்படுவதில்லை எனும் குற்றச்சாட்டு நீண்டகால மாகவே இருக்கிறது. பல கருத்தரிப்பு மையங்களைப் பொறுத்தவரையில் அவர்களது மையங்களுக்கு வரும் தம்பதிகளுக்கு எப்படியாவது குழந்தை தங்க வேண்டும் என்பதில் மட்டுமே குறியாக இருக்கின்றனர், கருவைச் சுமக்கும் தாயின் உடல்நிலையை பற்றி சில மையங்கள் கவலைப்படுவதில்லை. குழந்தை தங்கவேண்டும் என்பதற்காக செலுத்தப்படும் ஹார்மோன் ஊசிகளால் ஏற்படும் பக்கவிளைவுகள் குறித்து தெளிவாக சிகிச்சைக்கு வருபவர் க ளிடம் விளக்குவதே கிடையாது. தங்களது மையங்களுக்கு வந்தால் 100% குழந்தை பிறக்கும் என உத்திரவாதம் தந்தால் மட்டுமே தொழிலில் போட்டி யாளர்களை சமாளித்து காலூன்றமுடியும் என்பதால் எப்படியாவது குழந்தையை உருவாக்கிவிட வேண்டும் எனத் துடிக்கிறார்கள். ஆனால் நிஜத்தில் செயற்கை கருத்தரிப்பு மூலமாக எல்லோருக்கும் தீர்வு சொல்ல முடியாது என்பதே அறிவியல் சொல்லும் எதார்த்தம். ஒரு பெண்ணுக்கு குழந்தை பிறப்பதற்கான வாய்ப்பு இல்லை என்றால் அதை நேரடியாக பெரும்பாலான கருத்தரிப்பு மையங்கள் சொல்வது கிடையாது. அதேசமயம் சில தம்பதிகளும் தங்களுக்கு குழந்தை பெறுவதற்கான வாய்ப்பு இல்லை என்பதை ஏற்றுக்கொள்ளும் மனநிலையில் இல்லை, எப்படியாவது குழந்தைப் பெற்றுவிட வேண்டும் எனத் துடிக்கிறார்கள். உலகம் முழுவதும் இருக்ககூடிய பிரச்னை இது. மிகவும் சிக்கலான உளவியல் ரீதியான பிரச்னையும் கூட. பணவசதி படைத்த பலர் வாடகைத்தாய் மூலமாக குழந்தை பெற்றுக்கொள்ள, வறுமையில் வாடும் பெண்களைப் பயன்படுத்துவது வெளிப்படை. இந்தியா போன்ற நாடுகளில் வாடகைத்தாய் நடைமுறை சட்டபூர்வமாக அங்கீகரிக்கப்பட்டிருப்பதை பயன்படுத்தி பிற நாட்டில் இருப்பவர்கள் ஏழைப் பெண்களை வாடகைத்தாயாக்கி பல புரோக்கர்களும், கருத்தரிப்பு மையங்களும் பல லட்சங்களில் வருமானம் ஈட்டி வருகின்றன. பல ஹார்மோன் ஊசி களை போட்டுக்கொண்டு, யாரோ ஒருவருக்காக குழந்தையை சுமந்து, உடலை உருக்கி செய்யும் வேலைக்கு, புரோக்கர்கள் பத்தில் ஒரு மடங்கு பணத்தை மட்டும் தந்து ஏமாற்றவும் செய்கிறார்கள். கருத்தரிப்பு மையங்களில் நடக்கும் முறைகேடுகள் வெளிப்படையாகத் தெரிவது கிடையாது. கருத்தரிப்பு மையங்களை கட்டுக்குள் கொண்டு வருவதற் கும், சிகிச்சை பெறுபவரின் ஆரோக்கியத்தை உறுதி செய்வதற்கும் கடுமையான சட்டங்கள் தேவை. சில ஃபெர்டிலிட்டி சென்டர்கள் பணத்துக்காக பல் வேறு அயோக்கியத்தனங்களைச் செய்வதாக வரும் தகவல்கள் அதிர்ச்சி அளிக்கின்றன. தம்பதிகள் சிகிச்சைக்கு வரும்போது கணவருக்கு விந்தணுக்கள் தரம் குறைவாக இருப்பதை கண்டுபிடித்தால் அவரிடம் இருந்து அதை வாங்கி பலப் படுத்துவாக சொல்கிறார்கள். இதற்கு சில ஆயிரங்கள் முதல் லட்சம் வரை கூட வசூலிக்கிறார்கள். தன்னிடம் குறைபாடு இருந்தாலும் தனது விந்துவில் இருந்து வாரிசு உருவாகும் வாய்ப்பு இருப்பதால் கணக்கு பார்க்காமல் செலவு செய்கிறார்கள். ஆனால் அதை அப்படியே தூக்கிப்போட்டுவிட்டு ஏற்கனவே விந்து தானம் செய்த மற்றொருவரின் விந்தணுவை எடுத்து, சம்பந்தப்பட்ட பெண்ணிற்கு செலுத்திவிடுவதாக சர்ச்சைகள் எழுகின்றன. இதுபோன்ற குற்றச்சாட்டுகளை மையக்கருவாக கொண்டு மேலோட்டமான முறையில் எடுக்கப்பட்ட ஒரு திரைப்படம் சமீபத்தில் திரைக்கு வந்தது குறிப்பிடத்தக்கது, கருத்தரிப்பு மையங்கள் செல்வதே ஆபத்து என இக்கட்டுரை மூலம் பயமுறுத்த முயலவில்லை. கருத்தரிப்பு மையங்களில் சிகிச்சை பெற்று ஆரோக்கிய மான குழந்தைகளுடன் மகிழ்ச்சியுடன் வாழ்பவர்களும் இருக்கிறார்கள். கருத்தரிப்பு மையங்கள் தான் பல்லாயிரக்கணக்கான மக்களின் வாழ்வில் வசந் தம் தந்துள்ளது.ஆனால் கருத்தரிப்பு மையம் என்பது ஒரு வியாபாரமாக மாறும்போது, மக்கள் விழிப்புடன் இல்லாத பட்சத்தில் கருத்தரிப்பு மையங்க ளில் பல்வேறு முறைகேடுகள் நடப்பதற்கும், சிகிச்சை பெறுபவர்கள் ஏமாற்றப்படவும் வாய்ப்பு இருப்பதை மறுக்க முடியாது. குழந்தையின்மை சிகிச்சைகள் பற்றி விரிவாக மகப்பேறு மற்றும் குழந்தையின்மை சிகிச்சை சிறப்பு நிபுணர் டாக்டர் தாட்சாயினியின் கருத்து இதோ: "பொதுவாக ஆணிடமோ, பெண்ணிடமோ உடல் ரீதியாக எதாவது பிரச்னை இருந்து அதனால் குழந்தை பிறக்கவில்லை என்றால் மட்டுமே சிகிச்சை தரப் படுகிறது. ஆனால் கருத்தரிப்பு மையங்களுக்கு வருபவர்களில் சுமார் 40 % பேருக்கு வேலைப்பளு, மன அழுத்தம், உடலில் ஏதாவது சிறு பிரச்னைகள், தம்பதிகளுக்கு இடையே புரிதலின்மை போன்றவற்றின் காரணமாகவே தாம்பத்திய வாழ்வில் இருந்து குழந்தை பிறப்பதில்லை. கவுன்சலிங் மற்றும் சில சாதரணமான சிகிச்சைகள் மூலமாக இயற்கையான முறையிலேயே இவர்களுக்கு குழந்தை பிறந்துவிடும் வாய்ப்பு இருக்கிறது. ஒரு தம்பதிக்கு குழந்தை பிறக்கவில்லை எனில் சம்பந்தப்பட்ட இருவருக்கும் பரிசோதனை செய்ய வேண்டியது அவசியம். ஆண்களுக்கு உயிரணுக் களின் எண்ணிக்கை, அவற்றின் வடிவம் (Morphology) நகரும் திறன் (mobility) ஆகியவை மிக முக்கியம். சிலருக்கு உயிரணுக்கள் உற்பத்தியே இல்லா மல் இருக்கலாம், சிலருக்கு உற்பத்தி இருந்தாலும் சில தடைகள் காரணமாக வெளியே வருவதில் சிக்கல் இருக்கலாம். பெண்களைப் பொறுத்தவரையில் கருக்குழாய்கள்( fallopian tube) ஒழுங்காக வளராமல் இருந்தாலோ, அவற்றில் ஏதேனும் தடை இருந்தாலோ, கருக் குழாய் பிறவிக்குறைபாடுகளால் பாதிக்கபட்டிருந்தாலோ பிரச்னை தான். இது தவிர பெண்களின் சினைப்பையில் ஏதேனும் கோளாறுகள், பிசிஓடி எனச் சொல்லப்படும் சினைப்பை நீர் கட்டிகள் பிரச்னை இருந்தால் குழந்தைப்பேறு அடைவதில் சிக்கல் ஏற்படலாம். கர்ப்பப்பை ஒழுங்கான வடிவத்தில் வளராமல் நின்று போய்விட்டாலோ, மிகச்சிறியதாக இருந்தாலோ, கர்ப்பப்பையில் தொற்று காணப்பட்டாலோ, கர்ப்பபையில் காசநோய் ஆகியவை இருந்தால் கரு உருவாகாத நிலை ஏற்படலாம். இது மட்டுமின்றி ஒரு சிலருக்கு உடலில் இதுபோன்ற எந்த பிரச்னைகள் இருந்தாலும் தாம்பத்ய வாழ்கை மூலம் குழந்தை பெற முடியாத நிலையும் இருக்கிறது. பல முறை தாம்பத்யம் மூலம் முயற்சித்தும் குழந்தை பெற முடியவில்லை எனில் என்ன பிரச்னை என்பதைக் கண்டுபிடித்தால் மட்டுமே தீர்வை நோக்கி நகரமுடியும். பெண்களைப் பொறுத்தவரையில் அவர்களுக்கு மாதவிடாய் காலகட்டத்தில் கரு முட்டை வெளியாகும் சமயங்களில் பரிசோதனை செய்ய வேண்டும். பெண் மருத்துவர் நேரடி பரிசோதனை செய்த பின்னர், ரத்தப் பரிசோதனை மூலமாக ரத்தசோகை, தைராய்டு மற்றும் சில ஹார் மோன்கள் பரிசோதனை செய்ய வேண்டும், ஏ.எம்.ஹெச் (AMH) எனச் சொல்லப்படும் ஆன்டி முலேரியன் ஹார்மோன் பெண்களுக்கு மிகவும் முக்கியம். இதன் அளவுகள் நான்கு முதல் ஆறுக்குள் இருந்தால் நல்லது. இரண்டுக்கு கீழ் குறைந்துவிட்டால் சிக்கல் ஏற்படக்கூடும். இது மட்டுமின்றி கர்ப்பை மற் றும் கருக்குழாய்களையும் பிரத்யேக ஸ்கேன் பரிசோதனை செய்து பார்க்க வேண்டும். ஆண்களைப் பொறுத்தவரையில் ரத்த சோகை, சர்க்கரை அளவு கள் நார்மலாக இருக்கிறதா போன்றவை பரிசோதிக்க வேண்டும். எப்.எஸ் ஹெச் (FSH) ஹார்மோன் சரியான அளவில் உள்ளதா, தைராய்டு பிரச்னை இருக்கிறதா என்பதை பரிசோதனை செய்துவிட்டு ஆண் மருத்துவர் முன்னிலையில் நேரடி பரிசோதனையும் செய்ய வேண்டும். மிகமுக்கியமாக ஆண் களின் உயிரணுக்கள் பரிசோதனை செய்ய வேண்டும். இதுபோன்ற பரிசோதனைகளை செய்தால் மட்டுமே யாருக்கு என்ன பிரச்னை என்பதை சொல்ல முடியும். மேம்போக்காக எதையாவது கணித்து சிகிச்சை அளிக்ககூடாது. பரிசோதனை முடிவுகளைப் பொறுத்ததே என்ன தீர்வை நோக்கி நகரலாம் என மருத்துவர் முடிவெடுக்க முடியும். அவசியமின்றி ஒருவரை செயற்கைக் கருத்தரிப்பு முறைக்கு யாரும் வற்புறுத்தக்கூடாது. பொதுவாக சில மருந்துகள் எடுத்துக் கொள்ளுதல், மன அழுத்தம் தவிர்த்தல், பெண்களுக்கு கரு முட்டை வெளியாகும் சரியான நேரத்தில் உடலுறவு வைத்துகொள்வது போன்றவற்றின் மூலம் இயற்கையான முறையிலேயே கரு உருவாகும் வாய்ப்பு உள்ளதை தவிர்த்து விடக்கூடாது. இயற்கையான முறையில் வாய்ப்பே இல்லை என உணர்ந்தாலோ அல்லது தம்பதிகளில் யாருக்காவது பிரச்னை இருந்து இயற்கையான முறைக்கு கரு உருவாக வாய்ப்பே இல்லை என்ற சூழ்நிலை வந்தாலோ மட்டுமே தம்பதிகள் விருப்பப்படும் பட்சத்தில் செயற்கை கருத்தரிப்பு முறையை நாடலாம். செயற்கை கருத்தரிப்பு முறையில் முதல் கட்டமே ஐ.யூ.ஐ (Intrauterine insemination -IUI) முறை தான். அதாவது ஆணின் உயிரணுவை எடுத்து நேரடி யாக பெண்களின் கர்ப்பப்பையில் செலுத்தும் தொழில்நுட்பம். ஒரு முட்டையும், ஒரு உயிரணுவும் இணைந்தாலே கரு உருவாக்கிவிடும். ஆண்களுக்கு கோடிக்கணக்கில் உயிரணுக்கள் இருக்கும். ஒரு ஆணுக்கு குறைந்தபட்சம் பதினைந்து மில்லியன் உயிரணுக்கள் இருப்பது அவசியம். அதற்கு கீழ் இருந்தால் இயற்கையான முறையில் குழந்தைப் பெறுவது மிகக்கடினம். 10 -15 மில்லியன் உயிரணுக்கள் இருப்பவர்களுக்கு ஐ.யூ.ஐ முறை ஏற்றது. ஆண்கள் நேரடியாக தங்களது விந்துவை கருத்தரிப்பு மையங்களில் உள்ள பிரத்யேக பாட்டிலில் சேகரிக்க வேண்டும். ஆண்டிராலாஜி பரிசோதனைக் கூடத்தில் சிறந்த உயிரணுக்கள் தேர்ந்தெடுக்கப்படும். ஒருவர் மூன்று மில்லி அளவுக்கு விந்துவை தந்தால், அதை சுத்தப்படுத்தி 0.6 மிலி அளவுக்கு உயிரணுக்களை தேர்ந்தெடுத்து, மனைவிக்கு கருமுட்டை வெளியாகும் சமயங்களில் உடலில் செலுத்திவிடுவார்கள். பொதுவாகப் பெண்களுக்கு ஒரு கருமுட்டை தான் மாதவிடாயில் வரும், ஐ.யூ.ஐ முறையில் பெண்களுக்கு சில மருந்துகள் கொடுக்கப்படுவதால் 2-3 முட்டைகள் உருவாகும். இதனால் கரு உருவாவதற்கான வாய்ப்பு அதிகரிக்கிறது. அதேசமயம் இரட்டையர்கள் பிறப்பதற்கான வாய்ப்பும் அதிகரிப்பதை மறுக்க முடியாது. பொதுவாக ஒரு சுழற்சியிலேயே கூட பலருக்கு பாசிடிவ் ரிசல்ட் கிடைத்துவிடும். ஒரு சுழற்சியில் கரு உருவாகாவிட்டாலும் கூட குறைந்த பட்சம் மூன்று சுழற்சிகள் வரையாவது மீண்டும் முயற்சி செய்து பார்க்கலாம். ஐ.யூ.ஐ சிகிச்சை முறையில் 15 -20% பேருக்கு குழந்தை பிறக்கிறது. ஐ.யூ.ஐ முறையில் பத்தில் மீதி ஏழெட்டு பேருக்கு ஏன் குழந்தை பிறக்கவில்லை என்பதற்குத் தெளிவான மருத்துவ ரீதியிலான விளக்கங்கள் இன்னும் கண்டுபிடிக்கப்படவில்லை. ஐ.யூ.ஐ சிகிச்சையில் இன்னொரு முறை உள்ளது. ஆண்களுக்கு உயிரணுக்களின் எண்ணிக்கை மிகமிக குறைவாக இருக்கும் பட்சத்தில், தம்பதிகள் இருவரும் விரும்பினால் மட்டும் உயிரணு தானம் மூலமாக இதே சிகிச்சையை செய்யலாம். கல்லூரி இளைஞர்கள் போன்ற ஆரோக்கியமான ஆண்கள் பலர் உயிரணு தானம் செய்கிறார்கள். உயிரணு தானம் செய்பவர்களிடம் இருந்து அவர்களின் முகவரி, பெயர், தொடர்பு எண் போன்றவை பெறப்படாது. அனானிமஸ் என சொல்லப்படும் பெயரற்றவர் எனும் முறையில் தான் உயிரணுக்கள் பாட்டி லில் சேகரிக்கப்படும். அவரின் ரத்த வகை, கண் மற்றும் தலை முடி நிறம், உயரம் ஆகியவை மட் டும் குறிக்கப்பட்டிருக்கும். உயிரணு தானம் முறையில் சிகிச்சை பெறவிரும்புபவர்களுக்கு அவரின் கணவரின் உயரம், நிறம், ரத்த வகையோடு ஒத்துப்போகும் நிலையில் இருக்கக்கூடியதை உயிரணு தானம் வங்கியில் இருந்து பெறப்பட்டு மீண்டும் பரிசோதிக் கப்பட்டு தூய்மை செய்யப்பட்டு 'ஆக்டிவ் உயிரணுக்கள்' மனைவியின் உடலில் செலுத்தலாம். நடைமுறையில் இம்முறையில் குழந்தை பெறுவதற்கு எளிதில் சம்மதிக்க மாட் டார்கள் என்பதால் இத்திட்டம் சிக்கலானது. கணவர் மற்றும் மனைவி என இருவரின் முழு ஒப்புதலின் பேரில் மட்டுமே இந்த வகையில் கருத்தரிப்பு மையங்கள் சிகிச்சை தரவேண்டும் என கட்டுப்பாடு உண்டு. ஐ.வி.எஃப் முறை - IVF (டெஸ்ட் டியூப் பேபி) விந்தில் பத்து மில்லியனுக்கும் குறைவான உயிரணுக்கள் இருக்கும் ஆண்களுக்கும், சினைப்பை நன்றாக இருந்தும் கருக்குழாய் வளர்ச்சி சரியில்லாத பெண்களுக்கும் பலனளிப்பது இம்முறை தான். ஏனெனில் கருக்குழாய் வளர்ச்சி சரியாக இல்லையெனில், ஆணின் விந்தணு கருமுட்டையின் சேரும் வாய்ப்பு இருக்காது. இதனால் இயற்கையான பாலுறவு முறையில் குழந்தை பெற்றுக்கொள்ள இயலாது. ஒருவேளை பெண்ணுக்கு கருக்குழாய் நன்றாக இருந்து, ஆணின் விந்தணுவுக்கு பாயும் திறன் குறைவாக இருந்தாலும் குழந்தை பெறுவது கடினம். ஒரு விஷயம் இங்கே மிகவும் கவனத்தில் கொள்ள வேண்டும். இவர்கள் பாலுறவு கொள்வதில் எந்தப் பிரச்னையும் கிடையாது. ஐ.வி.எஃப் முறையில் சிகிச்சை பெற முடிவெடுத்தால், பெண்களுக்கு ஹார்மோன் ஊசிகள் முதலான சிகிச்சை கொடுத்து சில முட்டைகள் வரை பெறப் பட்டு பாதுகாக்கப்படும். ஆண்களைப் பொறுத்தவரையில் அவர்களிடம் இருந்து விந்து பெறப்பட்டு பல்வேறு பரிசோதனைகளுக்குப்பிறகு அதிலிருந்து நல்ல உயிரணுக் கள் மேம்படுத்தப்பட்டு தேர்ந்தெடுக்கப்படுகிறது.


மரண விளிம்பில் உள்ளவரை மீண்டும் உயிர்பிக்கும் புதிய வகை மருந்து கண்டுபிடிப்பு

மரணத்திற்குப் பின் வாழ்க்கை உண்டா, மரணத்திற்கு பின் என்ன நடக்கிறது என்ற கேள்வியைப்போல் சிக்கலான ஒரு கேள்வி வேறொன்றுமில்லை. மனிதனின் மனதை உலுக்கியெடுக்கிற இந்தக் கேள்வி இன்றுவரை ஒலித்துக்கொண்டிருக்கிறது. விஞ்ஞானி ஸ்டீபன் ஹாக்கிங் கூறும் போது மூளை உயிருடன் இருக்கும் வரைதான் எல்லாமே. அது செயலிழந்து விட்டால் அனைத்தும் முடிந்து போய் விடும். அதன் பிறகு எதுவுமே கிடையாது. மரணம்தான் இறுதியானது. சொர்க்கமும் கிடையாது, நரகமும் கிடையாது, மறுபிறவியும் கிடையாது. என்கிறார்.இருந்தாலும் ஒவ்வோரு நாட்டிலும் மரணத்திற்கு பின் என்ன என்பதற்கான் ஆராய்ச்சிகள் நடந்து கொண்டுதான் இருக்கிறது. மரண விளிம்பில் உள்ளவரை சுமார் 4 மணி நேரம் வரை உயிர் பிழைக்க வைத்து சுற்றி உள்ளவர்களுடன் பேச வைக்கும் புதிய வகை மருந்து ஒன்று கண்டறியபட்டு உள்ளது. மரணம் விளிம்பில் இருக்கும் நோயாளிகளை மீண்டும் உயிர்ப்பிக்க ஒரு வகை துக்கமின்மை மருந்து உதவுகிறது. சோல்பிடிம்( Zolpidem) என்ற ஒருவகை மருந்து பல்வேறு நிலைகளில் வியத்தகு விளைவுகளை ஏற்படுத்தி உள்ளதை விஞ்ஞானிகள் கண்டறிந்து உள்ளனர். மிச்சிகன் பல்கலைக் கழக வல்லுனர்கள் கோமா,பார்கின்சன் நோய், பக்கவாதம் மற்றும் அதிர்ச்சிகரமான மூளை காயங்கள் அனுபவித்தவர்கள் உள்பட 20 நரம்பியல் கோளாறுகள் உள்ளவர்களிடம் மருந்து எவ்வாறு வேலை செய்கிறது என்பதை ஆய்வு செய்து உள்ளனர். இதில் அதிகமான நோயாளிகள் சோல்பிடிம் மருத்து கொடுக்கபட்ட பிறகு மேம்பட்டு உள்ளார்கள் என கண்டறியபட்டு உள்ளது. இந்த மருத்தின் விளைவு 4 மணி நேரம் இருக்கும். இந்த ஆய்வு குறித்து ஜாமா நரம்பியல் என்ற மருத்த இதழிலின் உதவி ஆசிரியர் மார்க் பீட்டர்சன் கூறும் போது சில நோயாளிகள், "குறைந்தபட்ச உணர்வுள்ள" நிலைக்கு முன்னேற்றம் அடைந்துள்ளனர், அங்கு அவர்கள் சுற்றியுள்ளவர்களுடன் பேச முயற்சித்தனர். இந்த அதிசய முரண்பாடுகளில் ஒன்று, தூக்கமின்மை அல்லது நரம்பியல் நிலைமைகள் கொண்ட நோயாளிகளுக்கு எதிர் தூக்கமின்மை இருப்பதால், தூக்கமின்மையின் விளைவுகள் காணப்படுகின்றன.எனினும், மேம்பாடுகள் சம்பந்தப்பட்ட நோயாளிகளில் ஒரு சிறிய பகுதியிலேயே மட்டுமே கண்டறியப்பட்டது. என கூறினார். டாக்டர் மார்ட்டின் பமலஸ்கி கூறும்போது நம் மருத்துவ நடைமுறையில் இதைப் பயன்படுத்த வேண்டும் என்பது பற்றிய கேள்விகளுக்கு பதில் அளிக்க இன்னும் இன்னும் கற்றுக்கொள்ள வேண்டும் என கூறினார்.


போராட்டம் நடத்திய விவசாயிகளை துரத்தி துரத்தி தடியடி நடத்திய கடலூர் போலீஸ்!

காவிரி நீரை கடலுக்கு அனுப்பியது, குடிமராமத்து பணியில் ஊழல் முறைகேடுகளை தட்டிகேட்டு போராட்டத்தில் ஈடுபட்ட விவசாய சங்க தலைவர்களை காவல்துறையினர் துரத்தி துரத்தி தடியடி நடத்தி தாக்குதல் நடத்தினர்.

கடலூர் மாவட்டம் காட்டுமன்னார்கோவிலில் தமிழ்நாடு விவசாயிகள் சங்கம் மற்றும் தமிழ்நாடு விவசாய தொழிலாளர் சங்கம் சார்பில் காவிரி தண்ணீரை கடைமடைக்கு அனுப்பாமல் கடலுக்கு அனுப்பியதை கண்டித்தும் , காட்டுமன்னார் கோவில் பகுதிகளில் உள்ள ஏரி, குளங்கள், பாசன வாய்க்கால்வாய்களை குடிமராமத்து பணிகளில் முழுமையாக தூர்வாராமல் ஊழல் முறைகேடு நடந்துள்ளதை தட்டிகேட்டு சிதம்பரம் பொதுப்ப ணித்துறை அதிகாரிகள் மற்றும் தமிழக அரசை கண்டித்து காட்டுமன்னார்கோவில் வட்டாட்சியர் அலுவலகம் எதிரே மறியல் போராட்டம் நடத்த திட்டமிட்டனர்.

இதனைதொடர்ந்து திங்கள்கிழமை தமிழ்நாடு விவசாய சங்கத்தின் மாவட்ட செயலாளர் மாதவன் மற்றும் அகில இந்திய விவசாய தொழிலாளர் சங்க த்தின் மாவட்ட செயலாளர் பிரகாஷ் ஆகியோர் தலைமையில் விவசாய சங்கத்தினர் மற்றும் தொழிலாளர் சங்கத்தை சார்ந்தவர்கள் உள்ளிட்ட விவசா யிகள், விவசாய தொழிலாளர்கள் 100க்கும் மேற்பட்டவர்கள் காட்டுமன்னார்கோவில் பேருந்துநிலையத்தில் இருந்து வட்டாட்சியர் அலுவலகம் வரை கோஷம் எழுப்பியவாறு பேரணியாக வந்தனர்.

பேரணியில் வந்தவர்கள் வட்டாட்சியர் அலுவலகம் முன்பு உள்ள சாலையில்அமர்ந்து மறியலில் ஈடுபட்டனர். காட்டுமன்னார்கோவில் காவல்து றையினர் போராட்டத்திற்கு அனுமதி இல்லை என கூறினார்கள்.  இதனால் போராட்டகாரர்களுக்கும் காவல்துறையினருக்கு வாக்குவாதம் ஏற்பட்டது. போராட்டத்தில் ஈடுபட்டவர்களை காவல் உதவி ஆய்வாளர் சிவராமன்  மற்றும் காவல்துறையினர் தடியை கொண்டு திடீர் தாக்குதல் நடத்தினார்கள். போராட்டத்தில் கலந்து கொண்ட விவசாயிகள் மற்றும் விவசாய சங்க தலைவர்கள் தாக்குதலுக்கு பயந்து அங்குமிங்கும் ஓடினார்கள். ஓடியவர்களையும் விடாமல் குற்றவாளிகளை துரத்துவது போல் காவல் துறையினர் துரத்தி துரத்தி தடியடி தாக்குதல் நடத்தினார்கள்.

காவல்துறையினர் விவசாய சங்க தலைவர் மாதவன், விவசாய தொழிலாளர் சங்க மாவட்ட செயலாளர் பிரகாஷ் உள்ளிட்டவர்களை சட்டையை பிடித்து தரதரவென இழுத்தும் குண்டுகட்டாக தூக்கியும் வேனில் ஏற்றினார்கள். இதனால் காவல்துறையினருக்கும் விவசாய சங்க தலைவர்களுக்கும் கடு மையன வாக்குவாதம் ஏற்பட்டது. இந்த சம்பவத்திற்கு எதிர்ப்பு தெரிவித்து போராட்டத்தில் கலந்து கொண்டவர்கள் காவல் துறையினரை கண்டித்து கோசங்களை எழுப்பினார்கள். பின்னர் காவல்துறையினர் போராட்டத்தில் ஈடுபட்டவர்களை கைது செய்தனர்.

காவல்துறையினரின் காட்டுமிராண்டி தாக்குதலை கண்டித்து கைது செய்யப்பட்ட விவசாய சங்கதலைவர்கள் மற்றும் விவசாயிகள் மதிய உணவு சாப்பி டாமல் உண்ணாவிரதம் இருந்தனர். அப்போது காட்டுமன்னார்கோயில் காவல் ஆய்வாளர் ஷியாம்சுந்தர் நடந்த சம்பவத்திற்கு மன்னிப்பு கேட்டுகொண்டு இனிமேல் இதுபோன்ற சம்பவம் நடக்காது என்று கூறினார். இதனை தொடர்ந்து அனைவரும் உன்னாவிரதத்தை கைவிட்டனர். மாலையில் கைது செய்யப்பட்டவர்கள் விடுவிக்கப்பட்டார்கள்.


இலங்கை நாடாளுமன்றம் நீரில் மூழ்கும் அபாயம்

இலங்கையில் நிலவும் சீரற்ற காலநிலை காரணமாக நியவன்னா ஓயவின் நீர்மட்டம் வேகமாக உயர்வடைந்துள்ளதாக தெரிவிக்கப்படுகின்றது. இதன் காரணமாக இலங்கை நாடாளுமன்றம் நீரில் மூழ்கும் ஆபத்தை எதிர்நோக்கியுள்ளதாக குறிப்பிடப்படுகின்றது. இது தொடர்பில் பாதுகாப்பு பிரிவினரை அவதானத்துடன் இருக்குமாறு அரசு அறிவித்துளது. கடற்படையினர் உட்பட பாதுகாப்பு பிரிவினர் தயார் நிலையில் உள்ளதாக தெரிய வந்துள்ளது.


27 நாட்களுக்கு முன்பு கடத்தப்பட்ட மாது!

27 நாட்களுக்கு முன்பு இந்தோனேசியாவில் உள்ள பாத்தா முக்குக் கடத்தப்பட்ட மாது எவ்வித காயங் களின்றி உயிருடன் மீட்கப்பட்டுக் குடும் பத்தினரிடம் ஒப்ப டைக்கப் பட்டுள்ளார். கடந்த மாத இடை யில் அதிகாலை 3.30 மணியளவில் அந்த மாது அவரின் வீட்டிலிருந்து கடத்தப் பட்டு பாத்தாமிற்குக் கொண்டு செல்லப்பட்டுள்ளதாக வும் அங்கு தோட்ட வீட்டில் அடைக்கப்பட்டு இருந்துள்ளதாகவும் நம்பப்படுகிறது. மாது கடத்தப்பட்ட 2 வாரங்களுக்குக் கடத்தல்காரர்கள் அவரின் குடும்பத்தினரைத் தொடர்பு கொள்ளவில்லை. அதன் பிறகே, பெரிய தொகை யைப் பிணைப்பண மாகக் கோரியுள்ளனர். குற்றவியல் விசார ணைப் பிரிவு சிங்கப் பூர் மற்றும் இந் தோனேசியாவுடன் இணைந்து பணியாற் றியதன் வழி 18 வயதிலிருந்து 50 வயதிற்கு இடைப்பட்ட 18 சந் தேகப் பேர்வழிகள் ஜொகூரிலும் பாத்தாமிலும் கைது செய் யப்பட்ட தோடு மாதும் எவ்வித காயங்களின்றி மீட்கப்பட்டதாகத் தேசிய காவற்படையின் தலை வர் டான் ஸ்ரீ காலிட் அபு பக்கார் தெரிவித்தார். நேற்று இங்கு நடைபெற்ற குற்றவியல் இரகசிய பிரிவின் செயல்முறை மேம் பாட்டு மற்றும் விரிவாக் கம் குறித்த சந்திப்புக் கூட்டத்திற்குப் பிறகு அவர் மேற்கண்டவாறு தெரிவித்தார்.


பாலியல் பேர வழக்கு: நிர்மலா தேவியை விடுவிக்க நீதிமன்றம் மறுப்பு

விருதுநகர்,

மாணவிகளை தவறாக வழிநடத்த முயன்ற வழக்கில் நிர்மலா தேவியை விடுவிக்க விருதுநகர் மாவட்ட மகளிர் விரைவு அமர்வு நீதிமன்றம் மறுத்து விட்டது. அருப்புக்கோட்டையில் உள்ள தனியார் கல்லூரியில் உதவி பேராசிரியையாக பணிபுரிந்தவர் நிர்மலாதேவி. இவர் தன்னிடம் படித்த மாணவிகள் சிலரிடம் பாலியல் பேரத்தில் ஈடுபட்டதாக சிபிசிஐடி போலீஸார் வழக்குப்பதிவு செதனர்.

இது தொடர்பாக நிர்மலாதேவி,  மதுரை காமராஜர் பல்கலைக்கழக உதவிப் பேராசிரியர் முருகன், பல்கலைக்கழக முன்னாள் ஆராச்சி மாணவர் கருப்ப சாமி ஆகியோரை சிபிசிஐடி போலீஸார் கைது செது, மதுரை மத்திய சிறையில் அடைத்தனர். இந்த வழக்கு ஸ்ரீவில்லிபுத்தூரில் உள்ள விருதுநகர் மாவட்ட மகளிர் விரைவு அமர்வு நீதிமன்றத்தில் நடைபெற்று வருகிறது.

இந்த மனுக்கள் மீதான விசாரணை நேற்று நடைபெற்றது. அப்போது இந்த வழக்கில் இருந்து மூவரையும் விடுவிக்க மறுத்த நீதிமன்றம் மனுவையும் தள்ளுபடி செது உத்தரவிட்டது.


இஸ்லமாபாத்,

வரி ஏய்ப்பு செய்யும் நோக்கத்தில், பல்வேறு உலக நாடுகளை சேர்ந்த பிரபலங்கள் வெளிநாடுகளில் சட்ட விரோத கருப்பு பண பரிமாற்றங்கள் செய்துள்ளனர். பெருமளவில் சொத்துகளை வாங்கி குவித்துள்ளனர். ரகசிய வங்கி கணக்குகளில் டெபாசிட்டுகளும் செய்துள்ளனர்.

இது தொடர்பான ரகசிய ஆவணங்களை சர்வதேச புலனாய்வு செய்தியாளர்கள் கூட்டமைப்பு ‘பனாமா லீக்ஸ்’ என்ற பெயரில் வெளியிட்டு, உலக அரங்கை பரபரப்பாக்கியது. இந்த ஊழல் ‘பனாமா கேட் ஊழல்’ என அழைக்கப்படுகிறது. 1990-களில் நவாஸ் ஷெரீப் இருமுறை பிரதமர் பதவி வகித்த போது, சட்டவிரோத பண பரிமாற்றங்களில் ஈடுபட்டதாகவும், லண்டனில் 4 சொகுசு அடுக்கு மாடி குடியிருப்புகள் வாங்கியதாகவும் பனாமா ஆவண கசிவில் தகவல் வெளியானது. இதையடுத்து, நவாஸ் ஷெரீப்புக்கு எதிராக பாகிஸ்தான் உச்ச நீதிமன்றத்தில் வழக்கு தொடுக்கப்பட்டது.

இந்த வழக்கை விசாரித்த சுப்ரீம் கோர்ட்டு, கூட்டு விசாரணைக்குழு அமைத்து நவாஸ் ஷெரீப் மற்றும் அவரது குடும்பத்தினர் மீதான ‘பனாமா’ ஊழல் குற்றச்சாட்டுகள் குறித்து விசாரித்து அறிக்கை அளிக்க உத்தரவிட்டது. நவாஸ் ஷெரீப்பின் பிரதமர் பொறுப்பும் பறிக்கப்பட்டது. இந்த சூழலில் பாகிஸ்தான் முன்னாள் பிரதமர் நவாஸ் ஷெரீப் தேர்தலில் போட்டியிட வாழ்நாள் தடை விதித்து அந்நாட்டு உச்ச நீதிமன்றம் தீர்ப்பு அளித்துள்ளது.


ஸ்டெர்லைட் ஆலை தூத்துக்குடியில் இருக்கக் கூடாது’ - கனிமொழி ஆவேசம்!

''ஸ்டெர்லைட் ஆலையின் விரிவாக்கத்தை அனுமதிக்கக் கூடாது. ஸ்டெர்லைட் ஆலையை தூத்துக்குடியிலிருந்து அகற்ற வேண்டும்'' என நெல்லை யில் கனிமொழி எம்.பி ஆவேசமாகத் தெரிவித்தார். தமிழகத்தில் கையாலாகாத அரசு செயல்பட்டுவருவதாகவும் அவர் குற்றம் சாட்டினார்.

நெல்லை மாவட்டத்தில் நடைபெறும் பல்வேறு நிகழ்ச்சிகளில் பங்கேற்பதற்காக, தி.மு.க மகளிரணிச் செயலாளரான கனிமொழி எம்.பி, இரண்டு நாள் பயணமாக வந்துள்ளார். நெல்லை, தூத்துக்குடி, குமரி மாவட்ட மகளிரணி நிர்வாகிகள் கூட்டத்தில் கலந்துகொண்ட அவர் செய்தியாளர்களிடம் பேசினார். அப்போது, ’’மத்திய அரசு தமிழகத்தை மாற்றாந்தாய் மனப்பான்மையோடு நடத்துகிறது.

தமிழக எம்.பி-க் களைக்கூட பிரதமர் சந்திக்க மறுக்கும் நிலை உள்ளது. காவிரி விவகாரத்தில், மத்திய அரசு தமிழகத்துக்குத் துரோகம் செய்கிறது. கர்நாடகத் தேர்தலை மனதில் வைத்து மத்திய அரசு செயல்படுவதால், தமிழகத்தின் நலன் பாதிக்கப்பட்டிருக்கிறது. நாடாளுமன்றக் கூட்டம் நடைபெற முடியாத நிலை இருந்தபோதிலும், அதைப் பற்றி மத்திய அரசு கவலைப்படவில்லை. அதனால்தான், யாரையும் அழைத்துப் பேசி சுமுக நிலைமையை ஏற்படுத்தச் சிறிய முயற்சிகளைக்கூடச் செய்யவில்லை.

காவிரி விவகாரம் தொடர்பான உச்ச நீதிமன்றத் தீர்ப்பில், ‘ஸ்கீம்’ எனக் குறிப்பிடப்பட்டிருப்பது தொடர்பாக, நீதிமன்றத்திடம் விளக்கம் கேட்கப் போவதாக மத்திய அரசு தெரிவித்திருப்பதே காலதாமதம் செய்வதற்காகத்தான். கர்நாடகத் தேர்தலை மனதில் வைத்து மத்திய அரசு செயல்படும் விதம், தமிழ கத்தின் உரிமைகளையும் நலனையும் பாதிப்பதாக இருக்கிறது. ஆனால், இது தொடர்பாக மத்திய அரசுக்கு அழுத்தம்கொடுக்கும் நிலையில் தமிழக அரசு இல்லை.

காவிரி விவகாரத்தில் தமிழகத்தின் நலனைப் பாதுகாக்கும் எந்த நடவடிக்கையையும் தமிழக அரசு மேற்கொள்ளவில்லை. நாடாளுமன்ற விவாதங்க ளைக்கூட திசைதிருப்பும் வகையில் அ.தி.மு.க செயல்படுகிறது. இந்த கையாலாகாத அரசால், தமிழக மக்களுக்கு எந்தப் பலனும் கிடையாது. தமி ழகத்தின் உரிமைகள் அனைத்தும் பறிபோய்க்கொண்டிருக்கிறது. காவிரி விவகாரத்தில்,  தமிழர் நலனுக்கு எதிராகச் செயல்படும் பிரதமர் மோடி, தமி ழகம் வந்தால் கறுப்புக்கொடி காட்டப்படும் என கட்சியின் செயல் தலைவர் ஸ்டாலின் அறிவித்திருக்கிறார். அத்துடன், அனைத்துக் கட்சிக் கூட்டத்தை யும் கூட்ட உள்ளார். அதில் எடுக்கப்படும் முடிவுப்படி செயல்படுவோம்.

ஸ்டெர்லைட் விவகாரம் மிகப்பெரிய மக்கள் பிரச்னை. ஸ்டெர்லைட் ஆலைக்கு எதிராக, தொடக்கத்தில் இருந்தே மக்கள் போராடி வருகிறார்கள். அந்த ஆலையால் சுற்றுச்சூழல் பாதிக்கப்படுவதுடன், நிலம், நீர் என அனைத்தும் பாதிக்கப்படுகிறது. குழந்தைகள் முதல் பெரியவர்கள் வரை பலருக்கும் சுவாசப் பிரச்னை இருக்கிறது. ஆனால், அந்த ஆலையின் விரிவாக்கத்துக்கு அனுமதி வழங்கியிருப்பது ஆச்சர்யம் அளிப்பதாக உள்ளது. ஸ்டெர்லைட் ஆலையின் விரிவாக்கப் பணிகளை அனுமதிக்கக் கூடாது. அந்த ஆலையை தூத்துக்குடியிலிருந்து அகற்ற வேண்டும்’’ என்றார்.


நான் நிறுத்துற ஆளுக்கு வேலை செய்றதுனா செய், இல்லைனா வெளிய போயிட்டே இரு...

நேற்று சீமான் தன் தொண்டரிடம் பேசுவதாக ஒரு ஆடியோ வெளியாகி வைரலானது, அந்த ஆடியோ.

அண்ணே வணக்கம், என்ன நீ சீட்டு அவருக்குதான் கொடுக்கணும், இவருக்குதான் கொடுக்கணும்னு சட்டம் போடுறியாமே என்ன அண்ணே சீட்டு இந்திராங்குற பொண்ணுக்குதான் கொடுக்கணும்னு சட்டம் போடுறுயாமே நீ. இந்திரா அக்காவுக்கு கொடுக்கணும்னு சட்டம்லாம் போடலணே, தொகுதில வேலை பார்க்குறவங்களுக்கு, களத்தில இருக்குறவங்களுக்கு.

ஏன் அது எனக்கு தெரியாதா, வேலை பார்க்குறவங்க, களத்துல இருக்குறவங்களையெல்லாம் உனக்கு தெரியும், எனக்கு தெரியாதா நம்ம களத்துல இருக்குறவங்க யாருக்காவது கொடுங்கணுதான் சொல்றோம். ஏன் எங்களுக்கு தெரியாதா யார நிப்பாட்டணும்னு, நாங்களாம் என்ன முட்டாப்பயலுக என்னடா, நீங்க களத்துல இருக்குறவங்களை கண்டுபிடிச்சு எங்களுக்கு காட்டிருவிங்க.

அண்ணே இங்க நடக்குறத சொல்றோம் அவ்வளவுதான். என்ன நடக்குது, என்ன நடக்குதுனு சொல்லு, எங்களுக்கு தெரியாதது உங்களுக்கு தெரியுதா. களத்துல இருக்குறவங்களுக்கு வேலை கொடுத்தா நாங்க கூட இருந்து வேலை பாக்குறோம். களத்துல இருக்குறவங்க யாராக இருந்தாலும் சரி. அது இந்திரா அக்கானு கிடையாது. களத்துல நிக்குறவங்க யார வேணும்னாலும் சொல்லுங்க, அவங்களுக்கு கீழ நாங்க வேலை பார்க்கிறோம்.

தம்பி நான் நிறுத்துற ஆளுக்குவேலை செய்றதுனா செய், இல்லைனா வெளிய போயிட்டே இரு. நீ என்ன, களத்துல நிக்குறவங்களுக்கு கொடுங்கணு, நீ என்னடா எனக்கு விதி விதிக்குற. என்ன அண்ணே நீங்களே இப்படி பேசலாமா? நான்தான்டா பேசுவேன், நான்தான் பேசுவேன். என்ன நீங்கனா. நீ சொல்றதுக்குதான் நான் இங்க நிற்கிறேனா. களத்துல வேலை பார்க்குறவங்களுக்கு மதிப்பு கிடையாது, கடைசி வரைக்கும் சுவரொட்டி ஒட்டிட்டே இருக்கணும்.

ஒட்ட வேணாம் போடா, போடா நீ, ஒட்டவேணாம்டா போடா, எனக்கு போஸ்டர் ஒட்டிக்கத் தெரியும் போடா.கட்சி நம்ம கட்சிணே வேற யாருணே சொல்றது. அப்போ வாயை மூடிட்டு இரு. எனக்குத் தெரியும், சொல்றத செய். முடியலைனா வெளிய போயிட்டே இரு. அப்படியெல்லாம் போயிற முடியாதுணே. களத்துல நின்னு நாம வேலை செய்றோம். நாங்க கேள்வி கேட்கத்தான் செய்வோம். நீங்க அதற்கு தகுந்த மாதிரி ஆளப்போடுங்க அவ்வளவுதான்.

போட முடியாது என்னடா செய்வ இப்ப. நான் நிறுத்துற ஆளுக்கு வேலை செய்ய முடுஞ்சா செய். இல்லைனா வெளியேறி போய்ட்டே இரு. கேள்வி கேப்பேன், கேள்வி கேப்பேனு நக்கல் பண்ணிட்டு திரியிறியா? அடிப்படை உறுப்பினர், வேலை செய்றவன் கேள்வி கேட்கக்கூடாதா, வேற என்னணே தப்பா கேட்டுட்டேன்.

நீ எனக்கு வேட்பாளர் தேர்வு பண்ணித்தர என்னடா...

வேட்பாளர் தேர்வுலாம் பண்ணித்தரல, தொகுதில நிக்குறவங்க...

தம்பி நீ இவ்வளவு எல்லாம் பேசாத தம்பி, இவ்வளவுலாம் பேசாத..

இப்படியாக அந்த ஆடியோ முடிகிறது. இதுகுறித்து வலைதளங்களில் பரபரப்பாக பேசப்பட்டு வருகிறது. சிலர் அவருக்கு ஆதரவாகவும், சிலர் அதை எதிர்த்தும் பேசி வருகின்றனர். அந்த ஆடியோ உண்மையானதா என்ற கேள்வியையும் சிலர் எழுப்பி வருகின்றனர். இந்த ஆடியோ குறித்து கட்சி சார்பிலும் மறுப்பு ஏதும் வெளியாகவில்லை.


தீர்ப்பு வர காலதாமதம்: எம்.எல்.ஏ.க்கள் தகுதி நீக்க வழக்கை வாபஸ் பெற முடிவு? சூடுபிடிக்கும் தமிழக அரசியல் களம்!

18 எம்.எல்.ஏ.க்கள் தகுதி நீக்க வழக்கின் மீதான தீர்ப்பு வர காலதாமதம் ஆவதால், இடைத்தேர்தலை சந்திக்க டிடிவி.தினகரன் ஆதரவு 18 எம்.எல்.ஏ.க்கள் முடிவு செய்துள்ளனர் என்றும் விரைவில் உயர்நீதிமன்றத்தில் தாங்கள் தொடுத்த வழக்கை வாபஸ் வாங்க இருப்பதாகவும் தகவல் வெளியாகியுள்ளது.
முன்னதாக, முதலமைச்சர் பதவியிலிருந்து எடப்பாடி பழனிசாமியை நீக்கக் கோரி கடந்த ஆண்டு, அதிமுக எம்.எல்.ஏ.க்கள் 19 பேர் ஆளுநரிடம் கடிதம் வழங்கினர். ஆட்சிக்கும் கட்சிக்கும் எதிராக நடந்து கொண்டதால் அவர்களை தகுதி நீக்கம் செய்ய அதிமுக கொறடா ராஜேந்திரன் சபாநாயருக்கு பரிந்துரை செய்தார். அவர்களில் கம்பம் தொகுதி எம்.எல்.ஏ. ஜக்கையன் சபாநாயகரிடம் விளக்கம் அளித்த நிலையில், மற்ற 18 எம்எல்ஏக்களை 2017-ஆம் ஆண்டு செப்டம்பர் 18-ஆம் தேதி தகுதி நீக்கம் செய்து சபாநாயகர் தனபால் உத்தரவிட்டார்.

சபாநாயகரின் உத்தரவை எதிர்த்து டிடிவி தினகரன் சார்பில் சென்னை உயர்நீதிமன்றத்தில் வழக்கு தொடரப்பட்டது. முதலில் தனி நீதிபதி விசாரித்து வந்த இந்த வழக்கு பின்னர் இரண்டு நீதிபதிகள் கொண்ட அமர்வுக்கு மாற்றப்பட்டது. கடந்த ஜனவரி 24ம் தேதி அனைத்து தரப்பு வாதங்களும் நிறை வடைந்து தீர்ப்பு தேதி குறிப்பிடப்படாமல் ஒத்தி வைக்கப்பட்டது.
இதையடுத்து, 18 எம்எல்ஏக்கள் தகுதி நீக்கம் செய்யப்பட்ட வழக்கில் ஜூன் 14 ஆம் தேதி அன்று பிற்பகல் 1 மணி அளவில் சென்னை உயர்நீதிமன்ற தலைமை நீதிபதி இந்திரா பானர்ஜி, நீதிபதி எம்.சுந்தர் அமர்வு தீர்ப்பு வழங்கியது.. அதில், சபாநாயகரின் உத்தரவு செல்லும் என நீதிபதி இந்திரா பானர்ஜி தெரிவித்தார். ஆனால் நீதிபதி எம்.சுந்தர் சபாநாயகரின் உத்தரவு செல்லாது என தெரிவித்தார்.
இரு நீதிபதிகளின் மாறுபட்ட தீர்ப்பையடுத்து, 3வது நீதிபதிக்கு வழக்கு பரிந்துரைக்கப்பட்டுள்ளது. 3வது நீதிபதி தீர்ப்பு வழங்கும் வரை 18 எம்.எல். ஏக்களின் தகுதி நீக்கம் தொடரும். தகுதிநீக்க வழக்கின் முடிவு வரும் வரை இடைத்தேர்தல் நடத்தக்கூடாது என்ற இடைக்கால உத்தரவு நீடிக்கும் என்றும் 3வது நீதிபதி விரைவில் நியமிக்கப்படுவார் என சென்னை உயர்நீதிமன்றம் உத்தரவிட்டுள்ளது.

இந்நிலையில், சபாநாயகரின் உத்தரவை எதிர்த்து வழக்கு தொடர்ந்த 18 எம்.எல்.ஏ.க்களும் விரைவில் நீதிமன்றத்தை நாடி, தாங்கள் தொடுத்த வழக்கை திரும்ப பெற இருப்பதாக தற்போது தகவல் வெளியாகியுள்ளது. தொடர்ந்து, நீதிமன்றத்தில் தங்களின் வழக்குகளை வாபஸ் பெற்று அடுத்தகட்டமாக காலியாக உள்ள 18 தொகுதிகளிலும் விரைவில் தேர்தலை நடத்தவும் நீதிமன்றத்தில் மனு கொடுக்க இருப்பதாகவும் கூறப்படுகிறது.
இதுகுறித்து டிடிவி ஆதரவாளர் தங்கதமிழ்ச்செல்வன் கூறும்போது, 18 எம்.எல்.ஏ.க்களுடன் சேர்ந்து நீதிமன்றத்தில் நான் தொடுத்த வழக்கை மட்டும் வரும் திங்கட்கிழமை வாபஸ் பெறுகிறேன். நீதிமன்றத்தை நம்ப தயாராக இல்லை. எனவே, என்னுடைய தொகுதிக்கு எல்.எல்.ஏ வேண்டும் என அறி வித்து விட்டு இடைத்தேர்தல் என்னுடைய தொகுதியில் நடத்த வேண்டும் என நீதிமன்றத்தில் மனு கொடுக்க இருக்கிறேன். இது என்னுடைய நிலைப்பாடு மட்டுமே. மற்ற எம்.எல்.ஏ.க்களின் நிலைப்பாடு பற்றி எனக்கு தெரியாது என்றார்.
டிடிவி ஆதரவாளர் தங்க.தமிழ்ச்செல்வனை போல் மற்ற எம்.எல்.ஏ.க்களும் கூடிய விரைவில் தகுதி நீக்க வழக்கை வாபஸ் வாங்க இருப்பதாக வெளி யாகியுள்ள தகவலால் அடுத்தகட்ட தமிழக அரசியல் களம் மீண்டும் சூடுபிடிக்கும் நிலை ஏற்பட்டுள்ளளது.


சிறையில் இருந்து பரோலில் வெளியே வந்தார் சசிகலா

பெங்களூரு: பரோலில் வெளியே வந்துள்ள சசிகலா வீட்டில் இருந்து கணவர் நடராஜன் அனுமதிக்கப்பட்டுள்ள மருத்துவமனைக்கு சென்று வர மட்டுமே அனுமதி கிடைத்துள்ளது. மருத்துவமனையில் சிகிச்சை பெற்று வரும் கணவர் நடராஜனை பார்க்க சசிகலாவுக்கு 5 நாட்கள் பரோல் கொடுத்துள்ளது கர்நாடகா சிறைத்துறை. இதையடுத்து பெங்களூரு சிறையில் இருந்து சென்னைக்கு புறப்பட்டார் சசிகலா.

5 நாட்கள் பரோல் வழங்கப்பட்டாலும் சசிகலாவுக்கு கடும் நிபந்தனைகள் விதிக்கப்பட்டுள்ளன. அதாவது வீட்டில் இருந்து நடராஜன் அனுமதிக்கப்பட்டுள்ள மருத்துவமனைக்கு மட்டும் சென்று வரவேண்டும். மருத்துவமனையில் இருந்து வீட்டைத் தவிர வேறு இடங்களுக்கு செல்லக்கூடாது. தாமாகவே, எந்த அரசியல்வாதியையும் அழைத்து சந்திக்கக்கூடாது. காலை 9 மணி முதல் மாலை 5 மணி வரை மருத்துவமனையில் இருக்கலாம். பொதுக் கூட்டம், பொது நிகழ்ச்சியில் பங்கேற்கக் கூடாது; பத்திரிகைகளுக்கு பேட்டி தரவும் கூடாது; அரசியல் நடவடிக்கையில் ஈடுபடவும் கூடாது என நிபந்தனைகள் விதிக்கப்பட்டுள்ளன.


பெண் நிருபரின் கன்னத்தில் தட்டிய ஆளுநர்

சென்னை,

ஆளுநர் மாளிகையில் நடந்த பத்திரிகையாளர் சந்திப்பின்போது பெண் நிருபரின் கன்னத்தை ஆளுநர் தட்டியது சர்ச்சையை ஏற்படுத்தி உள்ளது.ஆளுநர் மாளிகையில் ஆளுநர் பன்வாரிலால் புரோகித் பத்திரிகையாளர்களை சந்தித்த பிறகு, அவர் அருகே ஒரு வார பத்திரிகையின் மூத்த நிருபர் உள்பட பெண் நிருபர்கள் சிலர் அவரிடம் சில கேள்விகளை கேட்க முயன்றனர்.

அப்போது, ஆளுநர் அந்த கேள்விகளுக்கு பதில் அளிக்காமல், அங்கு நின்றிருந்த மூத்த நிருபர் கன்னத்தை சிரித்தபடி, கையால் தட்டிவிட்டு சென்றார். அந்த மூத்த நிருபர் இதை கண்டிக்கும் வகையில் சமூக வலைதளத்தில் கருத்து ஒன்றை வெளியிட்டார். அதில், ‘ஆளுநர் தன்னை தாத்தாவாக நினைத்து என் கன்னத்தை தட்டி இருக்கலாம். ஆனால் நான் இதை ஏற்கவில்லை. என் முகத்தை நான் பலமுறை கழுவினால் கூட இந்த தாக்கத்தில் இருந்து என்னால் மீள முடியவில்லை’ என்று குறிப்பிட்டு இருந்தார்.

தி.மு.க. செயல் தலைவர் மு.க.ஸ்டாலின், தி.மு.க. எம்.பி. கனிமொழி ஆகியோரும் ஆளுநரின் செயலுக்கு கண்டனம் தெரிவித்துள்ளனர்.


நடிகையர் திலகம் மே மாதம் வெளியீடு

சென்னை,

நாக் அஸ்வின் இயக்கத்தில் உருவாகி வரும் நடிகையர் திலகம் படத்தில் மதுரவாணியாக கலக்கும் சமந்தாவின் தோற்றம் சமூக வலைதளங்களில் வெளியாகி வைரலாகி வருகிறது. மறைந்த முன்னாள் நடிகை சாவித்திரியின் வாழ்க்கை பற்றிய படம் தெலுங்கில் ‘மகாநதி’ என்ற பெயரிலும், தமிழில் நடிகையர் திலகம் என்ற பெயரிலும் உருவாகி வருகிறது.

நாக் அஸ்வின் இயக்கத்தில் உருவாகும் இந்த படத்தில் சாவித்திரி வேடத்தில் கீர்த்தி சுரேஷும் ஜெமினி கணேசனாக துல்கர்சல்மானும் நடிக்கின்றனர். இதில் சமந்தா பத்திரிகை நிருபராக நடிக்கிறார். இதில் சமந்தா மதுரவாணி என்ற கதபாத்திரத்தில் நடிக்கிறார். அவரது தோற்றம் தற்போது வெளியாகி சமூக வலைதளங்களில் வைரலாகி வருகிறது. இந்த படத்தில் சாவித்திரியை பிரபல நடிகையாக உயர்த்திய பல வெற்றி படங்களுக்கு கதாசிரியராக

பணியாற்றிய அலூரி சக்ரபாணி கதாபாத்திரத்தில் பிரகாஷ்ராஜ் நடிக்கிறார்.

மறைந்த பழம்பெரும் நடிகை பானுமதி வேடத்தில் அனுஷ்காவும், நாகேஷ்வரராவ் கதாபாத்திரத்தில் நாக சைதன்யாவும் எஸ்.வி.ரங்காராவ் வேடத்தில் மோகன்பாபுவும் நடிக்கின்றனர். வைஜெயந்தி மூவிஸ் தயாரிக்கும் இந்த படத்திற்கு மிக்கி ஜே மேயர் இசையமைக்கிறார். படம் வருகிற மே 9-ஆம் வெளியாக இருப்பதாக அறிவிக்கப்பட்டுள்ளது.


திருட்டுப் பயலே 2 - விமர்சனம்

தங்கமுகைதீன்.

வளர்ந்துவரும் தொழில்நுட்பத்தால் எவ்வளவு நன்மைகள் இருக்கின்றதோ அதே அளவு தீமைகளும் நிறைந்திருக்கிறது. தொழில் நுட்பத்தை கையா ளுபவர்களின் எண்ணங்களைப் பொறுத்தே அவர்களுக்கு நன்மையும் அல்லது தீமையும் கிடைக்கும். திருட்டுபயலே 2 படத்தின் இயக்குநர் சுசிகணேசன், பெண்கள் பேஜ்புக்கை கையாளுவதால் அவர்களுக்கு வரும் தீமைகளை விரிவாக விளக்கி இருக்கிறார். வேற்று ஒரு ஆணும் ஒரு பெண்ணும் தனித்தி ருக்கும்போது, மூன்றாது ஆளாக அங்கே சைததான் இருப்பான் என்ற சொல் எவ்வளவு உண்மை என்பதை  இயக்குநர் விளங்கினாரோ இல்லையோ, ஆனால் இப்படத்தின் மூலம் அதை மற்றவர்களுக்கு சைத்தான் இருப்பான் என்பதை விளங்கி படமெடுத்துள்ளார். பாராட்டுகள் சுசிகணேசன்.

பாபிசிம்ஹா நேர்மையான போலீஸ் இன்ஸ்பெக்டராக இருப்பதால் அடிக்கடி மாற்றுதல் ஆகுகிறார். அவருக்கு முக்கிய நபர்களின் தொலைபேசிகளை ஒட்டு கேட்கும் வேலை கொடுக்கப்படுகிறது. ஒருமுறை அமைச்சர் எம்.எஸ்.பாஸ்கரின் போனை ஒட்டு கேட்க நேரிடுகிறது. லஞ்சப்பணம் ரூ.20 கோடியை கைமாற்றுவது எப்படி என்பதைப்பற்றி எம்.எஸ்.பாஸ்கர் பேசுவதை பாபிசிம்ஹா ஒட்டு கேட்கிறார். அந்த இருபது கோடியை தானே அடைய வேண்டும் என்று திட்டம் போடுகிறார் போலீஸ் இன்ஸ்பெக்டராக இருக்கும் பாபிசிம்ஹா.

அதை போலீசார்களுக்குத் தெரியாமலேயே போலீஸ் மூலமே ரூ.20 கோடியை தட்டிச் செல்கிறார் பாபிசிம்ஹா. விரலால் தேனைத் தொட்டு சப்பி சாப்பிட ஆரம்பித்தவன், பிறகு உள்ளங்கை வரை தேனை அள்ளி நக்கி சாப்பிடுவான் என்பது போல, ஒரு முறை திருட ஆரம்பித்த பாபிசிம்ஹா அடுத்த டுத்து போனில் பேசும் ரவுடிகளின் பேச்சையும் ஒட்டுக்கேட்டு பல கோடிகள் சம்பாதிக்க ஆசைபடுகிறார். இத்துடன் விடவில்லை பாபிசிம்ஹா. தனது மூத்த அதிகாரிகளின் போனையும் ஒட்டுக் கேட்டு அவர்களின் அந்தரங்க விஷயங்களையும் ஆடியோவாக எடுத்து வைத்திருக்கிறார். இப்படி படம் ஒரு பக்கம் ஓடிக்கொண்டிருக்கிறது.

அடுத்து, பாபிசிம்ஹாவின் மனைவி அமலாபால் தனியாக வீட்டில் இருப்பதால் பேஸ்புக்கில் தனது நேரத்தை கழிக்கிறார். பேஸ்புக் மூலம் நிறைய நண்பர்களை தேர்வு செய்து கொண்டு இருக்கிறார். அப்படி நண்பராக கிடைத்தவர்தான் பிரசன்னா. இதுவரை நேரில் பார்க்காத இருவரும் பேஸ்புக் மூலம் ஒருவருக்கொருவர் பேசி நண்பர்களாக மாறுகிறார்கள். பிரசன்னாவும் இதுபோல் பேஸ்புக்கில் பல பெண்களை தொடர்பு கொண்டு அவர்களது அந்த ரங்கங்களை தெரிந்து கொண்டு வயதான பெண்களிடம் பணமும், அழகான பெண்களை தனது ஆசைக்கு இணங்க வைப்பதும் அவரது வேலையாக இருக்கிறது. இதில் மாட்டிக் கொண்டவர்தான் அமலாபால்.

அவரது பாத்ரூம் படங்களை ரகசிய கேமிரா மூலம் வீடியோ எடுத்துக் கொண்டு அமலாபாலை தனது ஆசைக்கு இணங்க வற்புறுத்துகிறார். அவர் பிரசன்னாவின் ஆசைக்கு இணங்கினாரா இல்லையா என்பது உச்சக்கட்ட காட்சியாகும். இதில் பெண்களுக்கு இணையதளத்தின் மூலம் வரும் இன்னல்களை கனகச்சிதமாக சித்தரித்திருக்கிறார் இயக்குநர். இதைப்பார்த்த பிறகாவது இனி பெண்கள் பேஸ்புக்கிற்கு குட்பை சொல்லுவார்கள் என்று எதிர்பார்ப்போமாக.

இதில் பாபிசிம்ஹாவை உயர் போலீஸ் அதிகாரிகள் மிரட்டுவதும், அந்த உயர் அதிகாரிகளின் அந்தரங்கத்தை பாபிசிம்ஹா போட்டு உடைத்து அதி காரிகளை மிரளவைப்பதும் ரசிக்கும்படியான காட்சிகள். தனது அந்தரங்க வீடியோ காட்சிகள் தனது கணவருக்கு தெரிந்துவிடக்கூடாது என்பதற்காக பிரசன்னாவிடம் அமலாபால் கெஞ்சுவதும், அமலாபாலின் அந்தரங்க வீடியோ காட்சியை பாபிசிம்ஹா பார்த்தும்கூட, அதை அமலாபாலுக்கு தெரியாமல் பாபிசிம்ஹா மறைப்பதும் உள்ளத்தை தொடும்படியான நடிப்பால் இருவரும் பிரகாசிக்கிறார்கள்.

பிரசன்னா அலட்டிக் கொள்ளாத வில்லன், படித்த இளைஞனாக வருகிறார். பக்குவமாக பேசி பெண்களை மயக்குவதிலும் பிறகு அவர்களை மிரட்டுவதி லும் கைதேர்ந்த கள்ளன். அடிவாங்கிக் கொண்டே சிரிக்கும் நடிப்பு அபாரம். பிரசன்னா அடிவாங்கும்போது வில்லனாக ரசிகர்களுக்கு தெரிகிறார். சிரிக்கும்போது நாயகனாக பிரகாசிக்கிறார்.


ஐ.நா. மனித உரிமைகள் அமைப்பு: அமெரிக்கா விலகுவதாக அறிவிப்பு

நியூயார்க்,

ஐக்கிய நாடுகள் சபையின் மனித உரிமை கவுன்சிலில் இருந்து அமெரிக்கா விலகுவதாக, அமெரிக்க தூதர் நிக்கி ஹாலே அறிவித்தார்.உலக நாடுகளில் அமைதியை கொண்டு வருவதில் அமெரிக்காவின் மனித உரிமை கவுன்சில் மிக முக்கியமான பங்கு வகித்து வருகிறது. இதில் பல முக்கிய நாடுகள் அங்கம் வகித்து வருகிறது.

இந்த நிலையில் ஐ.நா. மனித உரிமை கவுன்சிலில் இருந்து அமெரிக்கா விலகுவதாக அறிவித்துள்ளது. இது குறித்து அமெரிக்க தூதர் நிக்கி ஹாலே கூறுகையில், ‘மனித உரிமைகள் துஷ்பிரயோகம் மற்றும் தன்னாட்சி அமைப்பு’போல செயல்படும் ஐநாவின் மனித உரிமைகள் அமைப்பு ‘மனித உரிமை கள் தொடர்பாக எடுக்கும் நடவடிக்கைகள் கேலிக்கூத்தாக உள்ளது. நாடுகளுக்கு இடையில் பாகுபாடு காட்டுகிறது’. இதனை கருத்தில் கொண்டு

ஐ. நா. சபையின் மனித உரிமை கவுன்சிலில் இருந்து அமெரிக்கா வெளியேறியுள்ளது’ என்று கூறினார்.

சமீபத்தில் பாரிஸ் பருவநிலை ஒப்பந்தத்தில் இருந்து வெளியேறுவதாக அமெரிக்கா அறிவித்திருந்தது. அதன்பின் ஈரான் உடன்படிக்கையில் இருந்தும் விலகியது. இந்த நிலையில் தற்போது ஐ.நா. மனித உரிமை கவுன்சிலில் இருந்து விலகியுள்ளது குறிப்பிடத்தக்கது.


தம்பியை வெட்டிக் கொன்றுவிட்டு நாடகமாடிய நாகேஸ்வரனுக்கு தூக்கு.

தன் தம்பியை வெட்டிக்கொன்றப்பின்னர் அவரின் மனைவியையும் காயப்படுத்திவிட்டு யாரோ கொலை செய்து விட்டதாக நாடகமாடிய கோத்தா ராஜாவை சேர்ந்த எம். நாகேஷ்வரன் (வயது 41) என்ற இளைஞருக்கு நேற்று இங்குள்ள உயர்நீதிமன்றம் தூக்குத் தண்டனை விதித்தது.

சொத்துத் தகராறினால் பேராசைக்கொண்ட அந்த நபர், உடன் பிறந்த தம்பி என்றுகூட பாராமல் ஈவுயிரக்கமின்றி கொன்றதாக சாட்சியங்கள் வழி தெரியவந்ததன் மூலம்  நாகேஸ்வரனுக்கு குற்றவியல் சட்டம் 302 பிரிவின் கீழ் ஒரே தண்டனைதான் உண்டு. அதுதான் தூக்குத் தண்டனை என்று உயர்நீதிமன்ற நீதிபதி டத்தோ சுல்கிப்லி பாக்கார்  தீர்ப்பளித்தார்.

கடந்த 2015 மே 5 ஆம் தேதி மாலை 5.30 மணிக்கு ஷா ஆலம், செக்ஷன் 36, ஜாலான் கம்போங் ஜாவா வீடமைப்புப்பகுதியில்  எம். குணாளன் (வயது 37) என்பவரை வெட்டிக் கொன்றதுடன் அவரின் மனைவி வி. மல்லிகாவிற்கு காயம் விளைவித்ததாக குளிர்சாதனப் பெட்டிகளை பழுதுபார்ப்பவரான  நாகேஷ்வரன் குற்றஞ்சாட்டப்பட்டார். 35 வெட்டுக்காயங்களுடன் காணப்பட்ட தன் தம்பி குணாளனை யாரோ வெட்டிக்கொன்று விட்டதாக தொடக்கத்தில் நாகேஸ்வரன் நாடகமாடியுள்ளார்.


தமிழ்ப்பள்ளியே எங்கள் தேர்வு. என் இலக்கை வடிவமைத்த மேரு தமிழ்ப்பள்ளி

பெயர்: கலாஷினி ஜெயக்குமாரன்

தமிழ்ப்பள்ளி: மேரு சாலை தமிழ்ப்பள்ளி கிள்ளான்

பல்கலைக்கழகம்: மலாயா பல்கலைக்கழகம்

துறை:உயிரியல் மருத்துவ பொறியியல் (ஆண்டு1)

முதலாம் ஆண்டின் கல்வி பயணத்திற்கு விதையாய் அமைந்த கிள்ளான் மேரு சாலை தமிழ்ப்பள்ளியே  தனது எதிர்கால இலக்கினை வடிவமைத்ததாகப் பெருமையோடு கூறுகின்றார் மலாயா பல்கலைக்கழகத்தின்  உயிரியல் மருத்துவ பொறியியல்  (Bio Medical Engineering) துறையின் முதலாம் ஆண்டு மாணவியான கலாஷினி ஜெயக்குமாரன்.

கோ.ஜெயக்குமாரன் - மல்லிகா தம்பதியரின் மூன்று பிள்ளைகளில் இரண்டாவது பிள்ளையான இவரின் லட்சியக் கனவுகளுக்கு   அடித்தளம் அமைத்த வர்கள் தமிழ்ப்பள்ளியின் ஆசிரியர்களே என்பதை  ஆணித்தரமாக  கூறுகின்றார். யூபிஎஸ்ஆர் தேர்வில் 6 ஏயும், பி.எம்.ஆர். தேர்வில் 8 ஏயும், எஸ்பிஎம் தேர்வில் 10 ஏயும் பெறுவதற்கான  வாய்ப்பினை  தமிழ்ப்பள்ளியே வழங்கியதாகக் கூறும் கலாஷினி ஜெயக்குமாரன் தனது தொடர் கல்வியை  மலாக்கா மெட்ரிகுலேஷன் கல்லூரியில் ஓராண்டு கல்விக்குப் பின்னர் மிகச் சிறந்த தேர்ச்சியினைப் பெற்று மலாயாப் பல்கலைக் கழக வாய்ப்பினைப் பெற்றுள்ளதாக கூறினார். தமிழ்ப்பள்ளிகள் மாணவர்களின் எதிர்காலத்தினை செதுக்கும் கூடங்களாகவே அமைந் திருப்பதாக பெருமையோடு  இவர் கூறுகின்றார்.

முதலாம் ஆண்டு தொடங்கி ஆறாம் ஆண்டு வரை அறிவியலையும், கணிதத்தையும் ஆங்கில மொழியில் பயிலும் வாய்ப்பினால் இடைநிலைப் பள்ளியில் மிகச் சிறந்த  ஆங்கில மொழி ஆற்றலைப் பெற்றதோடு பிற மாணவர்களோடு எல்லா பாடங்களிலும் போட்டியிடும் ஆற்றலைப் பெற்றதாகக் கூறிய ஜெ.கலாஷினி  கிள்ளான் கான்வெண்ட் இடைநிலைப் பள்ளியின் பரிசளிப்பு விழாவில் படிவம் 5க்கான ஆங்கில மொழிப் பாடத்தில்  மிகச் சிறந்த  மாணவி யாகத் தேர்வு பெற்றதை மிகச் சிறந்த வெற்றியாகக்  கருதுவ தாகக் கூறியுள்ளார்.

உயிரியல் மருத்துவ பொறியியல் துறையில் முனை வர் கல்வியைப் பெறுவதை தனது இலக்காகக் கொண்டிருக்கும்  ஜெ.கலாஷினி அறிவியல் கண்டு பிடிப்பாளராகும் (scientist) கனவினை விதைத்திருப்ப தாகவும் கூறியுள்ளது. தமிழ்ப் பள்ளிகளின் வளர்ச்சியையே பிரதிபலிப்பதாக அறிய வேண்டி யுள்ளது. -தமிழ்ப்பள்ளியே நமது இலக்கு.


வேதமூர்த்தி அமைச்சின் கீழ்  ‘செடிக்’  அரசின் அதிரடி முடிவு

கோலாலம்பூர்,

‘செடிக்’ என்று பரவலாக அறியப்பட்ட இந்திய சமூக பொருளாதார மேம்பாட்டுப் பிரிவு தற்பொழுது தேசிய ஒற்றுமை மற்றும் சமூக நல அமைச்சின்கீழ் கொண்டு வரப்பட் டுள்ளதாக அதன் அமைச்சர் பொன். வேத மூர்த்தி அறிவித்துள்ளார். செடிக் நடவடிக்கை குறித்தும் செடிக்கிடமிருந்து தொடர்ந்து மானி யம் பெற்ற 800-க்கும் மேற்பட்ட அரசுசாரா அமைப்புகளைப் பற்றியும் முழு ஆய்வு மேற்கொள்ளப்படும் இதன் தொடர்பில் வெளியிட்ட அறிக்கையில் அமைச்சர் மேலும் தெரிவித்துள்ளார்.

Read More: Malaysia Nanban Tamil Daily 9.8.2018


தேர்தலுக்கு பின் பாமக கட்சிக்கு கடும் நெருக்கடி நிலை!

நடந்து முடிந்த நாடாளுமன்ற தேர்தலில் அதிமுக,பாஜக கூட்டணியில் பாமக கட்சி இடம் பெற்றது.அதிமுக கூட்டணியில் பாமகவிற்கு 7 நாடாளுமன்ற தொகுதிகளும், ஒரு ராஜ்யசபா சீட்டும் கொடுக்கப்பட்டது.இதில் பாமக போட்டியிட்ட அனைத்து தொகுதியிலும் படு தோல்வி அடைந்தது. தருமபுரி தொகுதி யில் பாமக சார்பாக போட்டியிட்ட அன்புமணி ராமதாஸ் வெற்றி பெறுவார் என்று எதிர்பார்க்கப்பட்ட நிலையில் அவரும் படு தோல்வி அடைந்தார்.இதற்கு அதிமுக,பாஜக கூட்டணியில் பாமக இடம்பெற்றதே இந்த தோல்விக்கு காரணம் என்று கட்சி நிர்வாகிகள்,தொண்டர்கள் பலர் கூறி வந்தனர்.

இந்த நாடாளுமன்ற தேர்தலில் பாமக தோல்வியடைந்தது மட்டுமில்லாமல் தனது கட்சி அங்கீகாரத்தையும் இழக்கும் நிலைக்கு தள்ளப்பட்டு இருக்கிறது. இதனால் அடுத்த தேர்தலில் தனது கட்சி அங்கீகாரத்தை அடையுமா என்று பெரிய கேள்வி எழுந்துள்ளது. இதோடு மட்டுமில்லாமல் அனைத்து தொகுதி யிலும் தோல்வி அடைந்ததால் ராஜ்யசபா சீட்டை இன்னும் அதிமுக தலைமை முடிவு செய்யவில்லை என்றும் கூறிவருகின்றனர்.


எதிர்க்கட்சி கூட்டணியின் பிரதமர் யார்?

எதிர்க்கட்சி கூட்டணி ஆட்சியைக் கைப்பற்றுமேயானால் நாட்டின் அடுத்த பிரதமராக வரக்கூடிய திறமைசாலி யார்? சிறைவாசம் புரியும் டத்தோஸ்ரீ அன்வார் இப்ராஹிமா அல்லது அம்னோ விலிருந்து தூக்கியெறியப்பட்ட டான்ஸ்ரீ மொகிதீன் யாசினா என்ற சர்ச்சை எதிர்க்கட்சி மத்தியில் தலைதூக்கத் தொடங்கியுள்ளது. இருவருமே முன்னாள் துணைப்பிரதமர்கள். ஆனால், தங்களின் நோக்கம் ஒன்றாக இருந்தாலும் இரு வெவ்வேறு பாதையில் பயணிக்கும் எதிர்க்கட்சியினர் பிரதமர் விஷயத்தில் ஒருமித்த தீர்மானத்திற்கு வர இயலவில்லை. நாட்டின் அடுத்த பொதுத்தேர்தலில் நாங்கள் வென்றால் பார்ட்டி பிரிபூமி பெர்சத்து மலேசியாவின் (பெர்சத்து) தலைவர் மொகிதீன் யாசின்தான் பிரதமர் என்று முன்னாள் பிரதமர் துன் டாக்டர் மகாதீர் முகமட் நேற்று அதிரடியாய் அறிவித்தார். ஆனாலும், பக்காத்தான் ஹராப்பானை பொறுத்த வரையில் அன்வார் இப்ராஹிம்தான் அடுத்த பிரதமர் என்று ஜ.செ.க. பிரச்சார பிரிவின் தலைவர் டோனி புவா நேற்று கூறியது குழப்பத்தை ஏற்படுத்தியுள்ளது. எதிர்க்கட்சி வெற்றிபெற்றால் மொகிதீன்தான் பெரும்பாலும் பிரதமராக பொறுப்பேற்பார் என்பதைத் தவிர வேறு எதையும் நாங்கள் இப்போது கூறவில்லை. ஆனால், இது அவருடைய கட்சியைப் பொறுத்தது. அவரை தேசியத் தலைவராக அவருடைய கட்சி தேர்ந்தெடுக்க வேண்டும். பிரதமராக எவர் வரவேண்டும் என்பதை எதிர்க்கட்சி கூட்டணி தீர்மானிக்க வேண்டும் என்று அவர் கடந்த வாரம் லண்டனில் உரையாற்றியபோது மகாதீர் கூறினார். எனினும், இப்போதைக்கு இந்த விவகாரம் தொடர்பாக எந்தவொரு முடிவும் எடுக்கப்படாது. இப்போதைக்கு முடிவு ஏதும் எடுக்கப்பட்டால் பலர் அதிருப்தி அடைவதோடு, கட்சியில் பிளவும் ஏற்படும் என்று முன்னாள் பிரதமரான டாக்டர் மகாதீர் கூறியதாக தி ஸ்டார் தெரிவித்தது. எதிர்கால பிரதமர் தன் விருப்பப்படி செயல்பட முடியாது. பிரிபூமி கட்சியில் தேசியத் தலைவரை மட்டுமின்றி அவைத் தலைவர் ஒருவரையும் நாங்கள் கொண்டிருப்பதே இதற்குக் காரணம். பிரதமர் தன்னிச்சையான முடிவு எதனையும் எடுக்கவில்லை என்பதை உறுதிப்படுத்த, அரசாங்க விவகாரங்கள் பற்றி கட்சியின் அவைத் தலைவருடன் கலந்தாலோசிக்கப்பட வேண்டும் என்று பெர்சத்து அவைத் தலைவருமான மகாதீர் கூறினார். இதனிடையே, பக்காத்தானின் முடிவே இறுதியானது. அன்வார்தான் எங்களின் அடுத்த பிரதமர் என்பதில் நாங்கள் உறுதியாக இருக்கிறோம் என்று டோனி புவா தெரிவித்தார். அன்வார் இப்போது ஐந்தாண்டுகள் சிறைத்தண்டனை அனுபவித்து வருவதால் இது சாத்தியமாகுமா என்று அவரிடம் கேட்கப்பட்ட போது, அது பற்றி நாங்கள் பிறகு கவலைப்படுவோம் என்றார் அவர். ஓரினப் புணர்ச்சி வழக்கில் கடந்த 2015 பிப்ரவரி மாதம் அன்வாருக்கு ஐந்து ஆண்டுகள் சிறைத்தண்டனை விதிக்கப்பட்டது. கெராக்கான் இளைஞரணி தலைவர் டான் கெங் லியாங் இது பற்றி பேசுகையில், யார் பிரதமராக வருவது என்பதில் இவர்களால் ஒரு முடிவுக்கு வர இயலவில்லை. பிறகு, எவ்வாறு மலேசியாவை எதிர்க்கட்சி வழிநடத்தப் போகிறது என்று கேள்வி எழுப்பினார். ஒரு ஜனநாயக நாட்டில், எதிலும் சமசீர்படுத்தும் பணியினை ஆற்றுவதற்கு ஓர் உறுதியான எதிர்க்கட்சி நமக்கு தேவை. ஆனால், தற்சமயம் எதிர்க்கட்சி குழப்ப நிலையில் இருப்பதால் எதிர்க்கட்சியாக இருக்கக்கூட அவர்களுக்கு தகுதியில்லை என்றார் டான். மலேசியர்களை மேலும் குழப்பத்தில் ஆழ்த்தாமல் தங்களுக்கு யார் பிரதமர் என்பதை எதிர்க்கட்சி தீர்மானிக்க வேண்டும் என்று அவர் வலியுறுத்தினார்.